open-index/open-wikipedia-markdown huggingface dataset:
ছান ৰাজ্য

**ছান ৰাজ্য** (, ; , ) হৈছে ম্যানমাৰৰ এখন প্ৰশাসনিক বিভাগ। ছান ৰাজ্যৰ উত্তৰে চীন (ইউন্নান)ৰ সৈতে, পূৱে লাওছ (লুং নামথা আৰু বোকেও প্ৰদেশৰ সৈতে) আৰু দক্ষিণে থাইলেণ্ড (চিয়াং ৰাই, চিয়াং মাই আৰু মে হঙ চন প্ৰদেশৰ সৈতে) আৰু পশ্চিমে ম্যানমাৰৰ পাঁচটা প্ৰশাসনিক বিভাগৰ সৈতে সংযোগ আছে। ১৫৫,৮০০ কিমি2 বিস্তৃত, ম্যানমাৰৰ ১৪ খন প্ৰশাসনিক বিভাগৰ ভিতৰত মাটিকালি অনুসাৰে ছান ৰাজ্য আটাইতকৈ ডাঙৰ।  মানসকলে টাই জনগোষ্ঠীৰ বাবে ব্যৱহাৰ কৰা নাম "ছান জনগোষ্ঠী"ৰ পৰা ৰাজ্যৰ নামটোৰ উৎপত্তি হৈছে। ছান জনগোষ্ঠী হৈছে এই অঞ্চলৰ বহু সংখ্যক নৃগোষ্ঠীৰ ভিতৰত প্ৰধান। ছানলেণ্ড মূলত গ্ৰাম্য অঞ্চল, ইয়াত তিনি দুখন বৃহৎ চহৰ আছে: লাচিঅ, কেঙতুং আৰু ৰাজধানী টংগী।ছান ৰাজ্যত বহু নৃগোষ্ঠী বাস কৰে।

## নাম আৰু ব্যুৎপত্তি
**মু'ঙ টাই** (ছান: ) হৈছে এই অঞ্চলৰ স্থানীয় নাম। ই ম্যানমাৰৰ ছান ৰাজ্যৰ উপৰিও ম্যানমাৰৰ বাহিৰত থকা টাই জনগোষ্ঠীয় গোটৰ অধিবাসী অঞ্চলসমূহৰ ক্ষেত্ৰত ব্যৱহৃত এটা শব্দ। *মু'ঙ* (မိူင်း)ৰ অৰ্থ হৈছে দেশ বা ৰাজ্য, যিটো টাই ভাষাসমূহত অন্যান্য দেশৰ নামৰ আগত ব্যৱহৃত হয়, উদাহৰণস্বৰূপে, *মু'ঙ মান* (ম্যানমাৰ)।

**ছান পী** () মান ভাষাৰ *চিয়াম* নামৰ পৰা উদ্ভৱ হোৱা এই শব্দটো, থাইলেণ্ডৰ পুৰণি নাম। *পী* মানে হৈছে মান ভাষাত দেশ। সেইদৰে *ছান পী*ৰ অৰ্থ হৈছে ছান ৰাজ্য বা ছানলেণ্ড। আনুষ্ঠানিকভাৱে, ইংৰাজীত এই অঞ্চলক *ছান ষ্টেট* আৰু মান ভাষাত *ছান পীনে* বুলি কোৱা হয়, কিন্তু কথোপকথনত *নে* শব্দটো সাধাৰণতে বাদ পৰে।

## পৰিবহণ
### বিমানবন্দৰসমূহ
*হেহো বিমানবন্দৰ

*লাচিঅ' বিমানবন্দৰ

*টাচিলেক বিমানবন্দৰ

*কেংটুং বিমানবন্দৰ

*ম'মেইক বিমানবন্দৰ

*মুং টন বিমানবন্দৰ

*মুং সত বিমানবন্দৰ

*নানছাং বিমানবন্দৰ

*নামটু বিমানবন্দৰ

### পথসমূহ
ৰাষ্ট্ৰীয় ঘাইপথ ৪
## উৎস
ৰবীন্দ্ৰ ভাৰতী বিশ্ববিদ্যালয়

**ৰবীন্দ্ৰ ভাৰতী বিশ্ববিদ্যালয়** হৈছে ভাৰতৰ কলকাতাত অৱস্থিত এটি ঐতিহাসিক ৰাজ্যিক বিশ্ববিদ্যালয়। ১৯৬১ চনত পশ্চিমবংগ চৰকাৰে ৰবীন্দ্ৰ ভাৰতী বিশ্ববিদ্যালয় আইন অনুসৰি ১৯৬২ চনৰ ৮ মে তাৰিখে কবি ৰবীন্দ্ৰনাথ ঠাকুৰৰ জন্ম শতবাৰ্ষিকী উপলক্ষে বিশ্ববিদ্যালয়খন প্ৰতিষ্ঠা কৰা হয়।
এই বিশ্ববিদ্যালয়খন ঠাকুৰ পৰিয়ালৰ বংশ ঘৰ,জোড়াসাঁকো ঠাকুৰবাৰীত অৱস্থিত। বিশ্ববিদ্যালয়খনে কলা অনুষদৰ অধীনত পৰিবেশন কলা (পাৰফৰ্মিং আৰ্টছ) আৰু দৃশ্য কলা(ভিজুৱেল আৰ্টছ),মানৱীয় বিজ্ঞান,সামাজিক বিজ্ঞান আৰু অন্যান্য বিষয়ৰ অনুষদৰ অধীনত স্নাতক আৰু স্নাতকোত্তৰ পাঠ্যক্ৰম আগবঢ়ায়।
## উল্লেখযোগ্য ছাত্ৰ-ছাত্ৰী
### গৱেষক
* মেথিল দেৱীকা, ভাৰতীয় শাস্ত্ৰীয় নৃত্যশিল্পী আৰু ISRO ৰ জ্যেষ্ঠ গৱেষণা সহযোগী। 
### শৈক্ষিক
* জন ফেলিক্স ৰাজ, ভাৰতীয় অধ্যাপক আৰু অধ্যক্ষ। 
### নৃত্য
* চিত্ৰেশ দাস, ভাৰতীয় শাস্ত্ৰীয় নৃত্যশিল্পী। 
* বেনজিৰ চালাম, বাংলাদেশৰ ভাৰতীয় শাস্ত্ৰীয় নৃত্যশিল্পী
### চিত্ৰকৰ
* সুভপ্ৰসন্ন, ভাৰতীয় চিত্ৰকৰ। 
### সংগীতজ্ঞসকল
* অনুপ ঘোষাল, ভাৰতীয় নেপথ্য গায়ক। 
* অজয় চক্ৰৱৰ্তী, ভাৰতীয় কণ্ঠশিল্পী, সুৰকাৰ আৰু গীতিকাৰ। 
* বনানী ঘোষ, ভাৰতীয় কণ্ঠশিল্পী,
* মধুশ্ৰী, ভাৰতীয় নেপথ্য গায়ক। 
* প্ৰিয়ংকা গোপে, বাংলাদেশী নেপথ্য গায়ক। 
* স্বাগতলক্ষ্মী দাসগুপ্ত, ভাৰতীয় কণ্ঠশিল্পী। 
* শান্তি থাটাল, ভাৰতীয় নেপালী ভাষাৰ সুৰকাৰ আৰু নেপথ্য গায়ক। 
* শুভমিতা বেনাৰ্জী, ভাৰতীয় কণ্ঠশিল্পী, সুৰকাৰ আৰু গীতিকাৰ। 

### লেখক
* মনিৰুদ্দিন খান,ভাৰতীয় লেখক আৰু প্ৰবন্ধকাৰ। 
* কলিপদ সোৰেণ, সান্তলী নাট্যকাৰ, লেখক আৰু সম্পাদক। 
### চলচ্চিত্ৰ
* অনিৰ্বাণ ভট্টাচাৰ্য, ভাৰতীয় অভিনেতা, গায়ক, চিত্ৰনাট্যকাৰ, চলচ্চিত্ৰ নিৰ্মাতা। 
* অপৰাজিতা ঘোষ দাস, ভাৰতীয় অভিনেত্ৰী। 
* বাসবদত্ত চেটাৰ্জী, ভাৰতীয় অভিনেত্ৰী। 
* দৰ্শনা বানিক, ভাৰতীয় মডেল আৰু অভিনেত্ৰী। 
* শিৰিন গুহা, ভাৰতীয় অভিনেত্ৰী। 
* তথাগতা মুখাৰ্জী, ভাৰতীয় অভিনেতা আৰু চলচ্চিত্ৰ নিৰ্মাতা। 
* ৱাহিদা মলিক জলী, বাংলাদেশী অভিনেত্ৰী। 

### অন্য
* দীপা দাসমুন্সি, পশ্চিমবংগৰ সংসদ সদস্য তথা দিল্লী মহিলা ফুটবল সন্থাৰ সভানেত্ৰী। 

## তথ্যসূত্ৰ
শংকৰদেৱ শিশু নিকেতন, নকছাৰি

**শংকৰদেৱ শিশু নিকেতন, নকছাৰি** যোৰহাট জিলাৰ অন্তৰ্গত তিতাবৰ মহকুমাৰ নকছাৰি অঞ্চলত অৱস্থিত এখন অসমীয়া মাধ্যমৰ বিদ্যালয়। ১৯৯৪ চনত অঞ্চলটিৰ সৰ্বাংগীণ শিক্ষাৰ উদ্দেশ্য আগত লৈ স্থাপিত এই বিদ্যালয়খন অখিল ভাৰতীয় শিক্ষানুষ্ঠান বিদ্যা ভাৰতীৰ অন্তৰ্গত আৰু শিশু শিক্ষা সমিতি, অসমৰ দ্বাৰা পৰিচালিত। প্ৰধান শিক্ষক শ্ৰীযুতা কুসুম কুমাৰী গগৈ সৈতে প্ৰায় অৰ্ধশতাধিক শিক্ষক আৰু অৰ্ধসহস্ৰাধিক ছাত্ৰছাত্ৰী আছে। বিদ্যালয়খনত পাঠ্যপুথিৰ শিক্ষাৰ উপৰিও কম্পিউটাৰ শিক্ষা, সংগীত, শাৰীৰিক শিক্ষা, নীতিশিক্ষা, ইংৰাজী কথন শিক্ষা আদি পাঠ্যক্ৰমৰো সুবিধা আছে।

শ্ৰেণী:শংকৰদেৱ শিশু/বিদ্যা নিকেতন
উৎপল শৰ্মা

**উৎপল শৰ্মা**() অসমৰ এগৰাকী ছাত্ৰ নেতা। তেওঁ সদৌ অসম ছাত্ৰ সন্থাৰ কেন্দ্ৰীয় সভাপতি। 

## শিক্ষা
উৎপল শৰ্মাই গুৱাহাটী বিশ্ববিদ্যালয়ৰ পৰা আইনৰ স্নাতক আৰু স্নাতকোত্তৰ ডিগ্ৰী গ্ৰহণ কৰে।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অসমৰ ব্যক্তি
আহোম স্বৰ্গদেউসকলৰ নাম তালিকা

কাৰ্যকাল অনুসৰি আহোম ৰজা বা স্বৰ্গদেউসকলৰ নাম তালিকা।

উল্লেখযোগ্য যে, বুৰঞ্জীবিদ কাসিনাথ তামুলি ফুকনৰ *আসাম বুৰঞ্জী পুথি* অনুসৰি কেইবাজনো ৰজাৰ সিংহাসন আৰোহণৰ সময় বেলেগ।

## প্ৰসংগ পুথি
# আহোমৰ দিন,অসম প্ৰকাশন পৰিষদ - হিতেশ্বৰ বৰবৰুৱা
# বৃহৎ তাই জাতিৰ বুৰঞ্জী - ৰামেশ্বৰ বড়া
# ইতিহাসে সোঁৱৰা ছশটা বছৰ - সৰ্বানন্দ ৰাজকুমাৰ
# দেওধাই অসম বুৰঞ্জী (সম্পাদিত) - ড° সূৰ্য কুমাৰ ভূঞা
# তুংখুঙীয়া বুৰঞ্জী - ড° সূৰ্য কুমাৰ ভূঞা
# বেলি মাৰ গ’ল - ড° লীলা গগৈ
# টাই সংস্কৃতিৰ ৰূপৰেখা - ড° লীলা গগৈ
# লাচিত বৰফুকন - ড° সূৰ্য কুমাৰ ভূঞা
# স্বৰ্গদেউ ৰাজেশ্বৰ সিংহ - ড° সূৰ্য কুমাৰ ভূঞা
# A History of Assam (অসম বুৰঞ্জী) - ই এ গেইট (অনুবাদ - চেনেহী বেগম)
# অসম বুৰঞ্জীৰ ৰূপৰেখা - বগেন গগৈ

## তথ্যসূত্ৰ

শ্ৰেণী:অসম
শ্ৰেণী:অসম সম্পৰ্কীয় তালিকা
শ্ৰেণী:আহোম ৰাজ্য
শ্ৰেণী:কেৱল অসমীয়া ৱিকিপিডিয়াত উপলব্ধ প্ৰবন্ধ
জ্যোতিৰ্ময়ী শিকদাৰ

**জ্যোতিৰ্ময়ী ছিকদাৰ** (; জন্ম: ১১ ডিচেম্বৰ ১৯৬৯) এগৰাকী ভাৰতীয় ৰাজনীতিবিদ আৰু প্ৰাক্তন ক্ৰীড়াবিদ। চতুৰ্দশ লোকসভাত কৃষ্ণনগৰ সমষ্টিৰ পৰা ভাৰতীয় কমিউনিষ্ট পাৰ্টি (মাৰ্ক্সবাদী)ৰ সাংসদ সদস্য হিচাপে তেখেতে কাৰ্যনিৰ্বাহ কৰিছিল৷ ২০০৯ চনৰ ভাৰতীয় সাধাৰণ নিৰ্বাচনত তৃণমূল কংগ্ৰেছৰ ৰাজনীতিবিদ (প্ৰাক্তন অভিনেতা) তাপস পলৰ হাতত তেখেত পৰাস্ত হয়৷ পৰাজয়ৰ পিছত শিকদাৰ ৰাজনীতিত নিষ্ক্ৰিয় হৈ পৰিব বুলি শ্ৰুতিগোচৰ গৈছিল৷ পিছে ২০১৯ চনত তেওঁ স্বত:স্ফূৰ্তভাৱে সৰ্বভাৰতীয় তৃণমূল কংগ্ৰেছক সমৰ্থন কৰাৰ প্ৰতিশ্ৰুতি দিয়ে আৰু তাৰ পৰৱৰ্তী বছৰত ভাৰতীয় জনতা দলত যোগদান কৰে।

মধ্য দূৰত্বৰ দৌৰবিদ হিচাপে ১৯৯৫ চনত এছিয়ান এথলেটিকছ চেম্পিয়নশ্বিপত তেখেত ৮০০ মিটাৰ দৌৰত জয়ী হৈছিল। ১৯৯৮ চনত এছিয়ান এথলেটিকছ চেম্পিয়নশ্বিপত ৮০০ মিটাৰ আৰু ১৫০০ মিটাৰ শাখাত ব্ৰঞ্জৰ পদক আৰু ১৯৯৮ চনত বেংককত অনুষ্ঠিত এছিয়ান গেমছৰ দুয়োটা শাখাতে তেখেতে সোণৰ পদক লাভ কৰে। ১৯৯৫ চনত জ্যোতিৰ্ময়ী শিকদাৰে অৰ্জুন বঁটা আৰু ১৯৯৮–১৯৯৯ বৰ্ষৰ মেজৰ ধ্যানচান্দ খেলৰত্ন বঁটা লাভ কৰে। ২০০৩ চনত তেওঁক পদ্মশ্ৰী বঁটা প্ৰদান কৰা হয়।
## ব্যক্তিগত জীৱন
১৯৬৯ চনৰ ১১ ডিচেম্বৰত পশ্চিমবংগৰ নদিয়া জিলাৰ দেবগ্ৰামত গুৰুদাস শিকদাৰ আৰু নিহাৰ শিকদাৰৰ ঘৰত জ্যোতিৰ্ময়ী শিকদাৰৰ জন্ম হয়৷ তেখেতে উচ্চতৰ মাধ্যমিক পৰ্যন্ত পঢ়িছিল৷ ১৯৯৪ চনৰ ৯ ফেব্ৰুৱাৰীত শিকদাৰে অৱতাৰ সিঙৰ সৈতে বিবাহপাশত আবদ্ধ হয় আৰু পাছত তেওঁলোকৰ এটি পুত্ৰ সন্তান জন্ম হয়।
## সাফল্য

## তথ্যসূত্ৰ
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
শ্ৰেণী:ভাৰতৰ ক্ৰীড়াবিদ
শ্ৰেণী:ৰাজনীতিবিদ
শ্ৰেণী:জীৱিত ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:অৰ্জুন বঁটা বিজয়ী
শ্ৰেণী:মহিলা খেলুৱৈ
বান্দ্ৰা

**বান্দ্ৰা** () ভাৰতৰ মহাৰাষ্ট্ৰৰ কংকন বিভাগৰ সৰ্ববৃহৎ চহৰ মুম্বাইত অৱস্থিত এখন উপকূলীয় উপকণ্ঠ অঞ্চল। বান্দ্ৰা মিথি নদীৰ একেবাৰে উত্তৰত অৱস্থিত। মুম্বাই চহৰ আৰু পুনেৰ পিছত এই অঞ্চলটো মহাৰাষ্ট্ৰৰ তৃতীয় বৃহত্তম বাণিজ্যিক কেন্দ্ৰ হিচাপে পৰিচিত৷

১৯২৪ চনৰ ১ জুলাইত খাৰ ৰোড ৰেলৱে ষ্টেচন মুকলি হোৱাৰ আগলৈকে বান্দ্ৰা এটি বৃহৎ অঞ্চল আছিল৷ তেতিয়া বৰ্তমানৰ খাৰ চুবুৰীও ইয়াৰ সৈতে অন্তৰ্ভুক্ত হৈছিল।ইয়াক এটা ৰেলৱে ষ্টেচনৰ সেৱা আগবঢ়াব নোৱাৰাকৈয়ে বৃহৎ উপকণ্ঠ অঞ্চল বুলি গণ্য কৰা হৈছিল আৰু বান্দ্ৰাৰ উত্তৰ অংশক পশ্চিম ৰেলপথৰ ওচৰৰ পৰা যাব পৰাকৈ ৰেলৱে ষ্টেচন স্থাপন কৰা হৈছিল। ইয়াৰ ফলত খাৰক পৃথক উপকণ্ঠ অঞ্চল বুলি গণ্য কৰা হয়।কিন্তু আজি পৰ্যন্ত সংলগ্ন উপকণ্ঠ দুটাই এটা সমজাতীয় অঞ্চল গঠন কৰিছে। বলীউড, সংবাদ মাধ্যম, ক্ৰিকেট আৰু ৰাজনীতিত সক্ৰিয় চেলিব্ৰিটি বা ভিআইপি বান্দ্ৰাৰ বাসিন্দা৷
right|thumb|বিমানৰ খিৰিকীৰ পৰা বান্দ্ৰা

## ইতিহাস
"বান্দ্ৰা" নামটো সম্ভৱতঃ পাৰ্চী ভাষাৰ বন্দৰ বা "বন্দৰ" শব্দৰ পৰা উদ্ভৱ হৈছে।ডানকান ফৰ্বছৰ *এ ডিকচনেৰী, হিন্দুস্তানী এণ্ড ইংৰাজী* (১৮৪৮)ত ইয়াক "এখন চহৰ; এটা এম্পোৰিয়াম; এটা বন্দৰ, বন্দৰ; এখন বাণিজ্যিক চহৰ য'ত বহু সংখ্যক বিদেশী ব্যৱসায়ীয়ে আশ্ৰয় লয়" বুলি ব্যাখ্যা কৰা হৈছে।কোংকনী ভাষাত *বান্দাৰ* হৈছে পাৰ্চী (পাৰ্চী)ৰ পৰা উদ্ভূত হোৱা শব্দ যাৰ অৰ্থ-বন্দৰ বা বন্দৰ।

কোংকন অঞ্চলৰ বহু অংশৰ লগতে এই অঞ্চলটো দ্বাদশ শতিকাত শিলহাৰা বংশৰ দ্বাৰা শাসিত হৈছিল। বান্দ্ৰা আছিল কোলি (মাছমৰীয়া) আৰু লোণৰ কৃষকসকলে বসবাস কৰা এখন সৰু মাছমৰীয়া গাঁও। ইষ্ট ইণ্ডিয়া কোম্পানীয়ে ইয়াক অধিগ্ৰহণ কৰাৰ পূৰ্বে এই অঞ্চলটো ডামাওনৰ পৰা চৌললৈকে বিস্তৃত পৰ্তুগীজ-বম্বে ভূখণ্ডৰ অংশ আছিল।
## নগৰীয়া শিল্প
বান্দ্ৰাৰ ষ্ট্ৰীট আৰ্ট বা গ্ৰেফিটিৰ বৃহৎ সংগ্ৰহ আছে। দেৱালত থকা চিত্ৰসমূহ মূলতঃ চেপেল ৰোড আৰু ভেৰ'নিকা ষ্ট্ৰীটৰ ওচৰত অৱস্থিত যদিও বেণ্ডষ্টেণ্ড আৰু মাউণ্ট মেৰী গীৰ্জাৰ সমীপতো কিছু কৰ্মৰাজি দেখা যায়।টুকুৰা, ষ্টেনচিল, টেগ আদি বিভিন্ন ধৰণৰ গ্ৰেফিটিৰে এইবোৰ চিত্ৰিত। গোমেজৰ দৰে বিশ্বব্যাপী বিখ্যাত শিল্পীয়ে এই দেৱালবোৰত চিত্ৰকৰ্ম কৰিছে। ছেইণ্ট+আৰ্ট মুম্বাই, বলীউড আৰ্ট প্ৰজেক্ট আৰু ধৰৱী আৰ্ট ৰুম আদি কিছুমান সংস্থাই শিল্পীসকলক উৎসাহিত কৰিবলৈ বিভিন্ন কাৰ্যসূচী অনুষ্ঠিত কৰে। এই কাৰ্যসূচীসমূহে বৃহনমুম্বাই পৌৰ নিগমৰ (বিএমচি) সমৰ্থন লাভ কৰে। বান্দ্ৰা ৰিক্লেমেচনৰ এমটিএনএল ভৱনত ৩৭X৪৬ মিটাৰ (১২০X১৫০ ফুট) দাদাছাহেব ফাল্কেৰ প্ৰতিকৃতিও আছিল। ২০১৪ চনত অনুষ্ঠিত হোৱা ছেইণ্ট+আৰ্ট মুম্বাই উৎসৱৰ অংশ হিচাপে ৰঞ্জিত দহিয়া (বলিউড আৰ্ট প্ৰজেক্টৰ) আৰু যন্ত্ৰ, মুনীৰ বুখাৰী আৰু নীলেশ খৰাদেকে ধৰি অন্যান্য শিল্পীয়ে নিৰ্মাণ কৰা এই দেৱালচিত্ৰখন আনুষ্ঠানিকভাৱে অমিতাভ বচ্চন আৰু পীয়ুষ পাণ্ডেই উন্মোচন কৰে৷ ভৱনটো পুনৰ ৰং কৰা হৈছে।  ই এছিয়াৰ আটাইতকৈ ডাঙৰ দেৱাল-চিত্ৰণ হিচাপে বিবেচিত৷
## তথ্যসূত্ৰ
শ্ৰেণী:ভাৰতৰ অঞ্চলসমূহ
ভাৰতীয় জনতা যুৱ মৰ্চা

**ভাৰতীয় জনতা যুৱ মৰ্চা** ()ভাৰতৰ অন্যতম প্ৰধান ৰাজনৈতিক দলৰ  ভাৰতীয় জনতা পাৰ্টিৰ যুৱ শাখা আৰু পূৰ্বতে ভংগ হোৱা জনতা পাৰ্টিৰ যুৱ শাখা ( ১৯৭৮-১৯৮০ চন)। ১৯৭৮ চনত প্ৰতিষ্ঠিত এই দলৰ প্ৰথম ৰাষ্ট্ৰীয় সভাপতি আছিল কলৰাজ মিশ্ৰ। এই মৰ্চা বিশ্বৰ সৰ্ববৃহৎ যুৱ সংগঠন।
## সংগঠন
তেজস্বী সূৰ্য ২০২০ চনৰ পৰা বৰ্তমানলৈকে  যুৱ মৰ্চাৰ ৰাষ্ট্ৰীয় সভাপতি আৰু যুৱ মৰ্চাৰ ইতিহাসৰ আটাইতকৈ কম বয়সীয়া সভাপতি। কলৰাজ মিশ্ৰ, প্ৰমোদ মহাজন, ৰাজনাথ সিং, জি কিষাণ ৰেড্ডী, জগত প্ৰকাশ নাড্ডা, উমা ভাৰতী, শিৱৰাজ সিং চৌহান, ধৰ্মেন্দ্ৰ প্ৰধান, অনুৰাগ ঠাকুৰ আৰু পুনম মহাজন আদি বিশিষ্ট নেতাই বিগত সময়ছোৱাত যুৱ মৰ্চাৰ ৰাষ্ট্ৰীয় সভাপতি হিচাপে কাৰ্যনিৰ্বাহ কৰি আহিছে।

## সভাপতি তালিকা

## তথ্যসূত্ৰ

শ্ৰেণী:ৰাজনৈতিক দল
ভাগীৰথী (অভিনেত্ৰী)

**ভাগীৰথী** ()ওৰফে ভাগীৰথী বাই কদম এগৰাকী অভিনেত্ৰী। অভিনেতা বাহাৰুল ইছলামৰ সৈতে বিবাহসূত্ৰে তেওঁ অসমৰ বাসিন্দা। তেওঁৰ জন্ম ১৯৬৩ তেওঁৰ জন্ম হৈছিল মহীশূৰৰ হুন্সুৰ তালুকৰ গাভাদেগেৰেত। কৰ্ণাটকৰ নিনছামৰ পৰা নাটকৰ ডিপ্লমা লৈ তেওঁ অভিনয়কে জীৱনৰ পেছা হিচাপে গ্ৰহণ কৰে। বৰ্তমানলৈ তেওঁ ৬৫ খনতকৈয়ো অধিক নাটকত অভিনয় কৰিছে। 
## কৃতিত্ব
ভাগীৰথীয়ে ১৯৯০ চনত নেচনেল স্কুল অৱ ড্ৰামা,নতুন দিল্লীৰ পৰা অভিনয়ত স্নাতক ডিগ্ৰী লাভ কৰে। তাত অধ্যয়ন কৰি থাকোঁতেই অভিনেতা গিৰীশ কাৰ্ণাডৰ সংস্পশলৈ আহিবলৈ সুযোগ পায়৷ তাতেই তেওঁ অভিনেতা বাহাৰুল ইছলামকো লগ পায় আৰু প্ৰেমৰ সম্পৰ্ক গঢ়ি উঠে৷ তাৰপিছত বিয়া হয়৷ তাৰ আগতে ১৯৮৬-৯১ চনৰ ভিতৰ কৰ্ণাটকৰ নিনাছাম ৰেপাৰ্টৰী কোম্পানীৰ সৈতে অভিনয় আৰম্ভ কৰিছিল। ১৯৯২-৯৩ চনত “হীৰ-ৰঞ্জা’’ নাটকৰ প্ৰযোজনাৰ বাবে লণ্ডনৰ তাৰা আৰ্টত যোগদান কৰে। তাৰপৰা তেওঁ 
’গ্লোবেল থিয়েটাৰ’ নামৰ আন এটা দলৰ সৈতে চুক্তিবদ্ধ হয় আৰু লণ্ডনৰপৰা জাপানৰ টকিঅ’লৈ অভিনয় কৰিবলৈ যায়৷ তেওঁ বৰ্তমানলৈকে কানাড়া, অসমীয়া, হিন্দী আৰু ইংৰাজী আদি বিভিন্ন ভাষাৰ ৬৫ খনতকৈও অধিক নাটকত অভিনয় কৰিছে। 

ভাগীৰথীয়ে ১৯৯১-৯২ চনত মহিলা চৰিত্ৰ শকুন্তলা,গান্ধী আৰু মল্লিকাৰ একক আখ্যান অভিনয়ৰ প্ৰকল্পৰ বাবে এন এছ ডিৰ পৰা ফেল’শ্বিপ লাভ কৰে। বৰ্তমান তেওঁ গুৱাহাটীৰ ছিগাল থিয়েটাৰ একাডেমীৰ অধ্যক্ষ হিচাপে কৰ্মৰত। অসমত ১৯৯৫ৰ পৰা বৰ্তমানলৈ বহু নাটকৰ ডিজাইন আৰু পৰিচালনা কৰে। ভাৰত চৰকাৰৰ সংস্কৃতি বিভাগ পৰা বিশেষভাৱে সক্ষম শিশুৰ সৈতে কাম কৰাৰ বাবে জুনিয়ৰ ফেল’শ্বিপ আৰু চিনিয়ৰ ফেল’শ্বিপ লাভ কৰিছে। তেওঁ কানাড়াৰ পৰা অসমীয়ালৈ কিছু নাটক আৰু প্ৰবন্ধ অনুবাদ কৰে। তেওঁ কানাড়া, অসমীয়া আৰু হিন্দী ভাষাৰ বহু ছবিতো অভিনয় কৰিছে। ৪৪ তম ৰাষ্ট্ৰীয় চলচ্চিত্ৰ মহোৎসৱ ৯৭ত অসমীয়া ছবি অদাহ্যত কৰা অভিনয়ৰ বাবে বিশেষ জুৰী মেনচন হিচাপে ৰাষ্ট্ৰীয় বঁটা লাভ কৰে। কৰ্ণাটকৰ ৰাজ্য চৰকাৰ ২০১৬ৰ পৰা AGASI PARLOR ছবিখনৰ বাবে সহযোগী চৰিত্ৰত শ্ৰেষ্ঠ অভিনেত্ৰীৰ বঁটা লাভ কৰে আৰু ৰ’দৰ চিঠি ছবিৰ বাবে লোনাৱলা আন্তঃৰাষ্ট্ৰীয় চলচ্চিত্ৰ মহোৎসৱ ২০১৬ত শ্ৰেষ্ঠ অভিনেত্ৰীৰ বঁটা লাভ কৰে.

## তথ্য সূত্ৰ

শ্ৰেণী:জীৱিত ব্যক্তি
শ্ৰেণী:অভিনেত্ৰী
শ্ৰেণী:অসমৰ ব্যক্তি
শ্ৰেণী:অসমীয়া নাৰী
তেজস্বী সূৰ্য

**লাক্য সূৰ্য্যনাৰায়ণ তেজস্বী সূৰ্য** () এজন ভাৰতীয় ৰাজনীতিবিদ, আৰ এছ এছ স্বয়মসেৱক আৰু অধিবক্তা যিয়ে ভাৰতীয় জনতা পাৰ্টিৰ পৰা বাংগালুৰু দক্ষিণ সমষ্টিক প্ৰতিনিধিত্ব কৰি ১৭ নং লোকসভাৰ সংসদ সদস্য হিচাপে কাৰ্যনিৰ্বাহ কৰিছিল। ২০২০ চনৰ ২৬ ছেপ্টেম্বৰৰ পৰা ভাৰতীয় জনতা যুৱ মৰ্চাৰ সভাপতি।

## ব্যক্তিগত জীৱন
তেজস্বী সূৰ্যৰ জন্ম হৈছিল ১৯৯০ চনৰ ১৬ নৱেম্বৰত কৰ্ণাটকৰ বেংগালুৰুত। তেওঁৰ পিতৃ আবকাৰী বিভাগৰ প্ৰাক্তন যুটীয়া আয়ুক্ত এল এ সূৰ্য্যনাৰায়ণ, আনহাতে খুৰাক এল. এ ৰবি সুব্ৰমণ্য বাসৱনগুড়ী বিধানসভা সমষ্টিৰ তিনিবাৰৰ বিধায়ক। মাকৰ নাম ৰামা।

## তথ্যসূত্ৰ

## বাহ্যিক সংযোগ
* 

শ্ৰেণী:জীৱিত ব্যক্তি
আলমাবট্ৰিব

**আলমাবট্ৰিব** (Almabtrieb, ছুইজাৰলেণ্ডত: আলপাবজুগ, আলপাবফাৰ্ট, বা ফৰাচী ভাষীত চুইজাৰলেণ্ড: ডেছালপেছ; জাৰ্মান ভাষা আক্ষৰিক অৰ্থত: পাহাৰীয়া চৰণীয়া পথাৰৰ পৰা ঘূৰি অহা) ইউৰোপ ৰ আলপাইন অঞ্চলত বাৰ্ষিক অনুষ্ঠান, ছেপ্টেম্বৰৰ শেষৰ ফালে  বা অক্টোবৰৰ আৰম্ভণিতে  হোৱা গৰু-ম’হৰ ঘৰলৈ ঘূৰি অহা বুজায় ।

যেতিয়া দিনবোৰ চুটি হয় আৰু ৰাতিবোৰ ঠাণ্ডা হয়, তেতিয়া গৰু-ম’হ আৰু পশুপালকসকলে আলপচ এৰি উপত্যকালৈ উভতি যোৱাৰ সময় হয়৷ তলৰ পথাৰলৈ জাকবোৰ ঘূৰি অহাটো চুইজাৰলেণ্ডৰ অন্যতম উদযাপিত আলপাইন উৎসৱ – আৰু গৰু, ভেড়া আৰু ছাগলীক ডাল-পাত আৰু ফুলেৰে কলাত্মকভাৱে সজাই তোলাৰ বাবে অন্যতম সুন্দৰ উৎসৱ।

## ইতিহাস

গ্ৰীষ্মকালত সমগ্ৰ আলপাইন অঞ্চলত গৰুৰ জাকে পাহাৰৰ ওখ ঠাইত চৰণীয়া পথাৰত ( অষ্ট্ৰিয়া বা জাৰ্মানী ৰ আলমেন, চুইজাৰলেণ্ডৰ আলপাইন)ঘাঁহ খায়, যিটো প্ৰথাক ট্ৰেন্সহুমেন্স বুলি জনা যায়। সংখ্যাত ইয়াৰ পৰিমাণ অষ্ট্ৰিয়াত প্ৰায় ৫ লাখ, ছুইজাৰলেণ্ডত ৩ লাখ ৮০ হাজাৰ আৰু জাৰ্মানীত ৫০ হাজাৰ হয়।

## পৰম্পৰা

গ্ৰীষ্মকালত আলম বা আলপাইন অঞ্চলত প্ৰায়ে গৰু-ম’হৰ অহা যোৱা হয় আৰু সাধাৰণতে শৰৎকালত গৰু-ম’হবোৰক উপত্যকাত থকা নিজৰ ঘৰবিলাকৰ গোহালীলৈ নমাই আনোতে গৰুৰ ডিঙিৰ ঘণ্টাৰ ধ্বনিৰে গৰু-ম’হৰ যাত্ৰা হয় । যদি গৰমৰ দিনত আল্পচত কোনো দুৰ্ঘটনা নহয়, তেন্তে বহু অঞ্চলত গৰু-ম’হবোৰ সুন্দৰকৈ সজাই তোলা হয়, আৰু গৰু-ম’হৰ যাত্ৰাটো চহৰ-গাঁৱত সংগীত, ভোজ-ভাত আৰু নৃত্যৰ অনুষ্ঠানেৰে উদযাপন কৰা হয়। উপত্যকাত উপস্থিত হোৱাৰ লগে লগে ভিয়েহশ্বেইডত একাধিক কৃষকৰ যৌথ জাকক ভাগ কৰা হয় আৰু প্ৰতিটো প্ৰাণীক মালিকক ঘূৰাই দিয়া হয়।

আলমাবট্ৰিবৰ কেইবাঠাইতো মদ্যপানৰে ৰাজহুৱা উৎসৱত কৃষি আৰু শিল্পীৰ সামগ্ৰী বিক্ৰীৰ বাবে বুথ স্থাপন কৰা হৈছে। এই আলপাইন প্ৰথাৰ বাবে আজি এই চহৰ কেইখন এক প্ৰধান পৰ্যটনস্থলীলৈ পৰিণত হৈছে  ।

বসন্ত কালত  গৰু-ম’হৰ যাত্ৰা উপত্যকাৰ পৰা আল্পলৈ (চুইজাৰলেণ্ডত: আলপাউফজুগ, আলফাহৰ্ট, আলপাফফাৰ্ট; জাৰ্মানী/অষ্ট্ৰিয়াত: আলমাউট্ৰিব)ওলোটা গতি কৰে। চুইজাৰলেণ্ডত ইয়াক উদযাপন কৰা হয়। ১৮৯৬ চনত চুইজাৰলেণ্ডত নিৰ্মিত প্ৰথম ছবিসমূহৰ ভিতৰত এখনত আলপাউফজুগ দেখুওৱা হৈছিল। জাৰ্মানী আৰু অষ্ট্ৰিয়াত অৱশ্যে ইয়াক পালন কৰা নহয়।

একেধৰণৰ পৰিঘটনা, পোলেণ্ডত ৰেডিক আৰু আইডাহ'ত গৰুৰ সলনি ভেড়াৰ ক্ষেত্ৰত, হয়।

ট্ৰেইলিং অৱ দ্য শ্বীপ হৈছে আইডাহ’ৰ কেচাম আৰু হাইলীৰ ছান ভেলীত বাৰ্ষিক অক্টোবৰ উৎসৱ আৰু পেৰেড। প্ৰতিটো শৰতৰ সময়ত ইয়াক পাহাৰৰ পৰা জাকবোৰক শীতকালীন চৰণীয়া ঘৰলৈ লৈ যোৱা হয়। ই অষ্ট্ৰিয়াৰ আলমাবট্ৰিবৰ দৰেই, আৰু ইয়াৰ উদ্দেশ্য হৈছে পশ্চিম আমেৰিকাৰ ভেড়া পালনৰ ইতিহাস আৰু পৰম্পৰাৰ উদযাপন।

গৰু-ম’হৰ প্ৰতিটো উভতি অহাৰ আকৰ্ষণীয় দিশ হ’ল গৰু-ম’হবোৰে পিন্ধা ৰঙীন ফুলৰ মুকুট। পশুপালকসকলে সযতনে সেই জীৱ-জন্তুবোৰ বাছি লয় যিবোৰে নামিবলৈ মুকুট পিন্ধিব পাৰে। বিশেষকৈ যিবোৰ গৰু বেছিকৈ গাখীৰ দিছিল বা জাকক নেতৃত্ব দিয়া গৰুবোৰক যত্নৰে সজাই তোলা হয়। তথাকথিত ‘tschäppl’ ফুলৰ মুকুটৰ ডিজাইন ফাৰ্মভেদে বেলেগ বেলেগ। সজ্জাৰ বাবে বেছিভাগেই ঋতুভিত্তিক ফুল আৰু ডাল-পাত যেনে সূৰ্য্যমুখী, ক্ৰাইচেন্থেমম বা ডালিয়া ব্যৱহাৰ কৰা হৈছে। ডাঙৰ ডাঙৰ ব্যৱস্থাৰ ওজন কম কৰিবলৈ টিছু ফুল ব্যৱহাৰ কৰা হয়। অঞ্চল আৰু প্ৰথাৰ ওপৰত নিৰ্ভৰ কৰি ইয়াৰ ক্ৰছ, কাঠৰ পেনেল, ষ্টাইৰ’ফ’মৰ মুকুট, ওলোটাকৈ গাখীৰ খীৰোৱা টুল বা পোনপটীয়াকৈ গৰুৰ শিং সজাই তোলা হয়।

https://www.youtube.com/watch?v=XzXtPVV_9WM
## তথ্য সংগ্ৰহ

শ্ৰেণী:লোক-সংস্কৃতি
মেৰেং

**মেৰেং** () হৈছে অনুৰাধা শৰ্মা পূজাৰীৰ দ্বাৰা ৰচিত এখন উপন্যাস। ২০১০ চনৰ ডিচেম্বৰ মাহত বনলতা প্ৰকাশনে উপন্যাসখন প্ৰথম প্ৰকাশ কৰি উলিয়ায়। ইন্দিৰা মিৰিৰ জীৱনক কেন্দ্ৰ কৰি মূলতঃ এই উপন্যাসখন লিখা হৈছিল।

## তথ্য সংগ্ৰহ

শ্ৰেণী:অসমীয়া উপন্যাস
শ্ৰেণী:অনুৰাধা শৰ্মা পূজাৰীৰ উপন্যাস
শ্ৰেণী:পোখালি
কুমুদ মিশ্ৰ

**কুমুদ মিশ্ৰ** () হিন্দী চলচ্চিত্ৰৰ এজন ভাৰতীয় অভিনেতা। তেওঁ সহ অভিনয়ৰ লগতে খলনায়কৰ চৰিত্ৰত কৰা অভিনয়ৰ বাবে জনাজাত। 

## কৰ্মজীৱন
১৯৯৫ চনত তেওঁ দূৰদৰ্শনৰ নাটক *স্বাভিমান*ত শ্ৰমিক সংগঠনৰ নেতা একনাথৰ চৰিত্ৰত অভিনয় কৰিছিল। ২০১১ চনত ঋষি কাপুৰ আৰু ৰণবীৰ কাপুৰৰ চিনেমা পাটিয়ালা হাউছ আৰু ৰ'কষ্টাৰৰ যোগেদি চলচ্চিত্ৰ অভিনয়লৈ তেওঁ খোজ দিছিল।

মিশ্ৰই *চৰ্দাৰী বেগম*, *ফিল্মিস্তান*, *ৰিভলভাৰ ৰাণী*, *জলি এলএলবি ২*, *ৰাঞ্জনা*, *বদলাপুৰ*, বংগিস্তান, *এয়াৰলিফ্ট*, *এম. এছ. ধোনীঃ দ্য আনটোল্ড ষ্ট 'ৰী*, *[[চুলতান (চলচ্চিত্ৰ)|চুলতান]]*, *টাইগাৰ জিন্দা হে*, *ৰুখ*, *আইয়াৰী*, *মুল্ক*, *দে দে প্যাৰ দে*, আৰ্টিকেল ১৫, *ভাৰত*, *জৱানী জানেমন*, *থাপ্পড়*, *সূৰ্যবংশী* আৰু তাদপ আদি‍ চিনেমাত সহঃ চৰিত্ৰত অভিনয় কৰিছে। ২০২০ চনত তেওঁ ছনী এল. আই. ভি.ৰ ৰাম সিং চাৰ্লীৰ প্ৰধান চৰিত্ৰত অভিনয় কৰিছিল, যিখন চিনেমাত এজন চাৰ্কাছ শিল্পীৰ জীৱন আৰু চাৰ্কাচ বন্ধ হোৱাৰ পিছৰ সংগ্ৰামৰ বিষয়ে বৰ্ণনা কৰা হৈছে‍।মিশ্ৰ কৰ্ণাটকৰ বেলগামৰ ৰাষ্ট্ৰীয় মিলিটাৰী স্কুলৰ প্ৰাক্তন ছাত্ৰ আৰু দিল্লীৰ নেচনেল স্কুল অৱ ড্ৰামাৰ স্নাতক। 

## ব্যক্তিগত জীৱন.
মিশ্ৰই অভিনেত্ৰী আয়েশা ৰাজাৰ সৈতে বিবাহ পাশত আৱদ্ধ হয় আৰু তেওঁলোকৰ কবীৰ নামৰ এজন পুত্ৰ সন্তান আছে‍।

## চলচ্চিত্ৰগ্ৰাফী

### চলচ্চিত্ৰসমূহ

### ৱেব শৃংখলা

### চুটি চলচ্চিত্ৰ

## প্ৰশংসা

## তথ্যসূত্ৰসমূহ

## বাহ্যিক সংযোগসমূহ

* 

শ্ৰেণী:ৰাষ্ট্ৰীয় নাট্য বিদ্যালয়ৰ প্ৰাক্তন শিক্ষাৰ্থী
শ্ৰেণী:জীৱিত ব্যক্তি
শ্ৰেণী:অভিনয় শিল্পী
শ্ৰেণী:ভাৰতীয় অভিনয় শিল্পী
শ্ৰেণী:চলচ্চিত্ৰৰ সৈতে জড়িত ব্যক্তি
শ্ৰেণী:হিন্দী চলচ্চিত্ৰৰ অভিনেতা
দৰঙ ৰাজবংশাৱলী

**দৰঙ্গ ৰাজবংশাৱলী ** ()  দৰঙ্গ ৰাজবংশাৱলীখন কোচ ৰজাসকলৰ দৰঙী শাখাৰ সমুদ্ৰনাৰায়ণৰ নিৰ্দেশত বলদেৱ সূয্যখড়িয়ে দৰঙ্গৰ ৰাজবংশাৱলী খন ৰছনা কৰে। সমুদ্ৰনাৰায়ণ মহাৰাজ নৰনাৰায়ণৰ ভ্ৰাতৃ শুক্লধ্বজ বা চিলাৰায়ৰ ডালৰ পৰা বঢ়া ৰজা। বংশলতা অনুসৰি চিলাৰায়ৰ পুত্ৰ ৰঘুনাৰায়নদেৱে ১৫৮১ খ্ৰীষ্টাব্দৰ পৰা তেৰ বছৰ কাল ৰাজত্ব কৰিছিল। সমুদ্ৰ নাৰায়ণৰঘুদেৱৰ অধস্তন সপ্তম পুৰুষ। ঐতিহাসিক তথ্যৰ ভিত্তিত সমুদ্ৰ নাৰায়ণৰ শাসন কাল ১৭৯০ খ্ৰীষ্টাব্দ বা তাতকৈ দুই এবছৰ পিছত বুলি ধৰিব পাৰি।
বলদেৱ সূৰ্য্যখড়িৰ প্ৰকৃত নাম আছিল হলধৰ আৰু তেওঁৰ পাণ্ডিত্যৰ বাবে বিদ্যাবল্লভ উপাধি লাভ কৰিছিল দীনেশ্বৰ শৰ্মাদেৱে মঙ্গলদৈ বুৰঞ্জীত উল্লেখ কৰিছে। 

দৰঙ্গ ৰাজবংশাৱলী খনত পোনতে পুৰাণৰ আখ্যান আৰু কেবা ঠাইতো অলৌকিক ঘটনাৰ সমাবেশেৰে কোচ ৰাজবংশৰ বৰ্ণনা আগবঢ়োৱা হৈছে। দৰঙ্গ ৰাজবংশাৱলীত কোচ আৰু মেচৰ বিষয়ে এটা বৰ্ণনা আছে। সেই বৰ্ণনা অনুসৰি মাহেস্বতী বা মাহিস্মতী পুৰৰ ৰজা কীৰ্ত্তিবীৰ্য্য‌ই অতিথি হৈ ঋষি জমদগ্নিৰ কামধেনু হৰণ কৰি নিয়ে আৰু জমদগ্নিৰ পুত্ৰ পৰশুৰামে কীৰ্ত্তিবীৰ্য্য‌ৰ শিৰচ্ছেদ কৰি এসময়ত কামধেনু ঘুৰাই পালে। পৰশুৰাম আশ্ৰমত নথকা অৱস্থাত কীৰ্ত্তিবীৰ্য্যৰ পুত্ৰসকলে আশ্ৰমলৈ আহি জমদগ্নি মুনিৰ শিৰচ্ছেদ কৰে। পাছত পৰশুৰাম আশ্ৰমলৈ আহি এই কথা গম পাই তেওঁলোকক যুদ্ধত নিপাত কৰাৰ লগতে সমগ্ৰ পৃথিৱী ভ্ৰমণ কৰি ক্ষত্ৰিয়কূল শেষ কৰে ।এই অৱস্থাত কীৰ্ত্তিবীৰ্য্যৰ ১২ জন পলৰীয়া পুত্ৰ পলাই আহি জলপাইগুৰিৰ জল্পীশত‌ আশ্ৰয় লয় আৰু তাতেই মেচ কন্যা বিয়া কৰাই ঘৰ বাৰী পাতি থাকিবলৈ আৰম্ভ কৰে। তেওঁলোকৰ পৰিয়ালতে কোচ ৰাজ্যৰ প্ৰতিষ্ঠাতা বিশ্ব সিংহৰ জন্ম হয়। কোচ ৰাজবংশৰ উৎপত্তি যোগিনী তন্ত্ৰৰ বিৱৰণ অনুসৰণ কৰি শিৱৰ পৰা বুলি ৰাজবংশাৱলী খনত উল্লেখ কৰা হৈছে।

দৰঙ্গ ৰাজবংশাৱলী অনুসৰি হাৰিয়া মণ্ডলৰ পত্নী দুগৰাকী ,জীৰা আৰু হীৰা। এই হীৰাৰে পুত্ৰ বিশু আৰু শিশু, এওঁলোক দুজনেই কালক্ৰমে বিশ্ব সিংহ আৰু শিৱসিংহ নামেৰে জনাজাত হয়।
## তথ্য সংগ্ৰহ

শ্ৰেণী:অসমীয়া সাহিত্য
জাভাগল শ্ৰীনাথ

**জাভাগল শ্ৰীনাথ** (; জন্ম ৩১ আগষ্ট, ১৯৬৯) এজন প্ৰাক্তন ভাৰতীয় ক্ৰিকেটাৰ আৰু বৰ্তমান আইচিচিৰ মেচ ৰেফাৰী। তেওঁক ভাৰতৰ শ্ৰেষ্ঠ দ্ৰুত বলাৰৰ ভিতৰত অন্যতম বুলি গণ্য কৰা হয়। তেওঁ‌ এদিনীয়া আন্তঃৰাষ্ট্ৰীয় খেলত ৩০০তকৈ অধিক উইকেট দখল কৰা প্ৰথমজন ভাৰতীয় বলাৰ আছিল।অৱসৰ নোলোৱালৈকে শ্ৰীনাথ ভাৰতীয় ক্ৰিকেট দল ৰ ফ্ৰণ্টলাইন দ্ৰুত বলিং কৰা বলাৰ আছিল আৰু কপিল দেৱ ৰ পিছত ২০০ টেষ্ট মেচ লোৱা দ্বিতীয়জন ভাৰতীয় পেচ বলাৰ আছিল। কপিলদেৱে অৱসৰ লোৱাৰ পিছত ৯ বছৰতকৈও অধিক সময় ভাৰতীয় বেগী বলিং আক্ৰমণৰ নেতৃত্ব দিছিল শ্ৰীনাথে। অনিল কুম্বলেৰ পিছতে তেওঁ ৩১৫ ৰান সংগ্ৰহ কৰি ভাৰতৰ দ্বিতীয় সৰ্বোচ্চ *এদিনীয়া আন্তৰ্জাতিক* উইকেট দখলকাৰী হিচাপে পৰিগণিত হৈছিল। তেওঁ খেলা চাৰিখন বিশ্বকাপ ক্ৰমে:- ১৯৯২, ১৯৯৬, ১৯৯৯ আৰু ২০০৩ চনত তেওঁ সৰ্বমুঠ ৪৪টা উইকেট দখল কৰে। লগতে তেওঁ‌ জাহিৰ খানৰ সৈতে বিশ্বকাপত ভাৰতৰ বাবে যৌথ সৰ্বাধিক উইকেট দখলকাৰী আছিল। শ্ৰীনাথে ২০০৩ চনত দক্ষিণ আফ্ৰিকাত অনুষ্ঠিত ক্ৰিকেট বিশ্বকাপৰ পাছত আন্তঃৰাষ্ট্ৰীয় ক্ৰিকেটৰ পৰা অৱসৰ গ্ৰহণ কৰে। 
## ব্যক্তিগত জীৱন
১৯৬৯ চনৰ আগষ্ট মাহত কৰ্ণাটকৰ মহীশূৰ ত শ্ৰীনাথৰ জন্ম হৈছিল। তেওঁ সৰুৰে পৰা ক্ৰিকেট খেলিছিল।তেওঁ মৰিমাল্লাপ্পা হাইস্কুলৰ পৰা স্কুলিয়া শিক্ষা আহৰণ কৰি পিছত মহীশূৰৰ শ্ৰীজয়চমৰাজেন্দ্ৰ কলেজ অৱ ইঞ্জিনিয়াৰিং (এছজেচিই)ৰ পৰা ইঞ্জিনিয়াৰিঙৰ স্নাতক ডিগ্ৰী লাভ কৰিছে।১৯৯৯ চনত প্ৰথম পত্নী জ্যোৎস্নাৰে বিবাহপাশত আবদ্ধ হয়। তেওঁলোকৰ বিবাহ বিচ্ছেদৰ পিছত আকৌ ২০০৮ চনত সাংবাদিক মাধৱী পাত্ৰৱলীৰ সৈতে বিবাহপাশত আবদ্ধ হয়।

## আন্তঃৰাষ্ট্ৰীয় ক্ৰিকেট কেৰিয়াৰ
শ্ৰীনাথে ১৯৯১ চনত শ্বাৰজাহত সৰ্বপ্ৰথম এদিনীয়া আন্তঃৰাষ্ট্ৰীয় অভিষেক আৰম্ভ কৰে। তেওঁ প্ৰথম বছৰত ১১খন এদিনীয়া আৰু দুখন টেষ্ট মেচ খেলিছিল আৰু গড়ে ৩০.০০ ত ১৪টা এদিনীয়া উইকেট দখল কৰিছিল। ১৯৯১–৯২ চনত অষ্ট্ৰেলিয়া ভ্ৰমণৰ বাবে তেওঁ ভাৰতীয় দলৰ বাবে নিৰ্বাচিত হয়। অষ্ট্ৰেলিয়া ৰাষ্ট্ৰীয় ক্ৰিকেট দলৰ বিৰুদ্ধে ব্ৰিছবেনত টেষ্ট ক্ৰিকেটত অভিষেক ঘটায়। মেচৰ সময়ত তৃতীয় বেগী বলাৰ হিচাপে ৩/৫৯ ৰান সংগ্ৰহ কৰি ৫৫.৩০ ছেকেণ্ডত দহটা উইকেটৰে এই চিৰিজ সমাপ্ত কৰে। কেপ টাউনত দক্ষিণ আফ্ৰিকাৰ ৰাষ্ট্ৰীয় ক্ৰিকেট দলৰ বিৰুদ্ধে নতুন বলটো লোৱাৰ সুযোগ পাই তেওঁ ২৭ অভাৰত ৪/৩৩ ৰান সংগ্ৰহ কৰি ২৬.০৮ত ১২টা উইকেটৰে এই চিৰিজৰ অন্ত পেলায়। যিহেতু ভাৰতত উইকেট স্পিনৰ বাবে অনুকূল পৰিৱেশ আছিল সেয়েহে শ্ৰীনাথে ঘৰুৱা টেষ্ট মেচত একেৰাহে সাতখন খেল খেলপথাৰৰ পৰা চায়ে কটাইছিল। কিয়নো ভাৰতে মাত্ৰ দুজন বেগী বলাৰকহে ফিল্ডিং কৰাইছিল। ১৯৯৪ চনৰ শেষৰ ফালে কপিলদেৱৰ অৱসৰৰ পিছত শ্ৰীনাথে ৱেষ্ট ইণ্ডিজৰ ৰাষ্ট্ৰীয় ক্ৰিকেট দলৰ বিৰুদ্ধে প্ৰথমখন ঘৰুৱা টেষ্ট মেচ খেলে। দ্বিতীয় ইনিংছত ৫টা উইকেট দখল কৰি ৬০ ৰান সংগ্ৰহ কৰি প্লেয়াৰ অৱ দ্য মেচৰ সন্মান লাভ কৰে। তেওঁৰ বৰ্ধিত সুযোগৰ লগত তেওঁৰ বেটিঙৰ উন্নতি ঘটিছিল আৰু শৃংখলাৰ সময়ছোৱাত তেওঁ দুটা অৰ্ধশতক অৰ্জন কৰিছিল। 

## সন্মান
* অৰ্জুন বঁটা – ১৯৯৯ চন
* মান্য ডক্টৰেট মহীশূৰ বিশ্ববিদ্যালয় - ২০২৩ ৰ পৰা

## তথ্যসূত্ৰ
প্ৰেমিকা

**প্ৰেমিকা**() বা বহুলভাৱে প্ৰচলিত গাৰ্লফ্ৰেইণ্ড মানে বক্তাৰ বন্ধু, চিনাকি বা সংগী, সাধাৰণতে এগৰাকী মহিলা সংগী, যাৰ লগত কোনোবাই প্লেটোনিক, ৰোমাণ্টিক বা যৌন সম্পৰ্ক স্থাপন কৰে। ৰোমাণ্টিক প্ৰেক্ষাপটত ই সাধাৰণতে অবিবাহিত ব্যক্তিৰ প্ৰতিশ্ৰুতিবদ্ধ সম্পৰ্কক বুজায়। সাধাৰণতে ব্যক্তিসকল আইনগতভাৱে সংগী স্বীকৃত হ’লে আন উপাধি, যেনে "পত্নী" বা "দাম্পত্য সঙ্গী" বুজায়। 

প্ৰেমিকা শব্দৰ বিপৰীত শব্দ প্ৰেমিক, যাক "বয়ফ্ৰেণ্ড" বুলি বহুলভাৱে কোৱা হয়।
## পৰিসৰ
“প্ৰেমিকা’’ আৰু “সঙ্গী’’ৰ অৰ্থ বিভিন্ন মানুহৰ বাবে বেলেগ বেলেগ আৰু শব্দ দুটাৰ মাজৰ পাৰ্থক্যও বিষয়ভিত্তিক। এই শব্দটো কেনেকৈ ব্যৱহাৰ কৰা হয় সেয়া শেষত ব্যক্তিগত পছন্দৰ দ্বাৰা নিৰ্ধাৰিত হ’ব।

২০০৫ চনত ২১ৰ পৰা ৩৫ বছৰ বয়সৰ ১১৫ জন লোকৰ ওপৰত এক অধ্যয়ন কৰা হৈছিল; যিসকলে হয় ৰোমান্টিক সংগীৰ সৈতে সহবাস কৰিছিল বা তেওঁৰ সৈতে একেলগে বাস কৰিছিল। ইয়াত উল্লেখ কৰা হৈছে যে, সঠিক শব্দৰ অভাৱত প্ৰায়ে অস্বস্তিকৰ পৰিস্থিতিৰ সৃষ্টি হয়, যেনে কোনোবাই তেওঁলোকৰ সম্পৰ্কৰ বিষয়ে সমাজে কৰা প্ৰশ্নৰ হাত সাৰিবলৈ সামাজিক পৰিস্থিতিত পৰিচয় কৰাই নিদিয়াৰ বাবে বিচলিত হয়।

’’প্ৰেমিকা’’ আৰু মহিলা বন্ধু বা “গাৰ্লফ্ৰেণ্ড’’ শব্দ দুটাৰ মাজত কিছু অস্পষ্টতা আছে। দুয়োটাৰে মাজৰ পৰিৱৰ্তন কিশোৰ-কিশোৰীৰ বিকাশৰ এটা উল্লেখযোগ্য দিশ।

“প্ৰেমিকা’’ আৰু “ছোৱালী-বন্ধু’’ দুয়োটা ৰূপকে বিভিন্ন মানুহে বিভিন্ন অৰ্থত ব্যৱহাৰ কৰে। উদাহৰণস্বৰূপে, যেতিয়া কোনো মহিলাই আন এগৰাকী মহিলাৰ বিষয়ে অ-যৌন, অ-ৰোমান্টিক প্ৰসংগত "প্ৰেমিকা" শব্দটো ব্যৱহাৰ কৰে, তেতিয়া যৌন বা ৰোমান্টিক অৰ্থৰ লগত বিভ্ৰান্তিৰ পৰা হাত সাৰিবলৈ কেতিয়াবা "ছোৱালী-বন্ধু" শব্দ দুটাৰ ৰূপ ব্যৱহাৰ কৰা হয়। ইয়াৰ ব্যৱহাৰৰ এই অৰ্থত "প্ৰেয়সী" অতি ঘনিষ্ঠ বন্ধুৰ ক্ষেত্ৰত ব্যৱহাৰ কৰা হয় আৰু ইয়াৰ কোনো যৌন অৰ্থ নাই, যদিহে ই লেচবিয়ান, বাইচেক্সুৱেল বা পেনচেক্সুৱেল মহিলাৰ ক্ষেত্ৰত নহয়। "প্ৰেমিকা" শব্দটো এলজিবিটি সম্প্ৰদায়তো ব্যৱহাৰ কৰা হয় আৰু ই যিকোনো লিংগ বা যৌনতাৰ লোকক বুজাব পাৰে।

“প্ৰেমিকা’’ শব্দটোৱে যৌন সম্পৰ্কক বুজাবই লাগিব বুলি ক’ব নোৱাৰি, কিন্তু ইয়াক প্ৰায়ে এনে এগৰাকী ছোৱালী বা মহিলাক বুজাবলৈ ব্যৱহাৰ কৰা হয়, যিয়ে তেওঁৰ সৈতে যৌন সম্পৰ্ক স্থাপন কৰিছে নে নাই সেইটো নুবুজোৱাকৈ তেওঁৰ সৈতে বাগ্দান কৰা ব্যক্তিক বুজাবলৈ ব্যৱহাৰ কৰা হয়। যৌনতাৰ ভিন্ন প্ৰত্যাশাৰ সৈতে, "ডেটিং" শব্দটোৱে ৰোমান্টিক কাৰ্যকলাপক বুজাব পাৰে, আনহাতে কেৱল "বন্ধু" ব্যৱহাৰ কৰিলে এনে ঘনিষ্ঠতাক বুজাব নোৱাৰে। ই মূলতঃ “প্ৰেমিকা’’ শব্দটোৰ সমতুল্য, যিটো ’ভালপোৱাৰ শব্দ’ হিচাপেও ব্যৱহাৰ কৰা হয়।

অক্সফৰ্ড ইংৰাজী অভিধানৰ মতে, ১৮৫৯ চনৰ পৰা ব্যৱহৃত “প্ৰেমিকা’’ শব্দটোৰ মূল অৰ্থ আছিল "এগৰাকী মহিলা বন্ধু; বিশেষকৈ এগৰাকী মহিলাৰ ঘনিষ্ঠ মহিলা বন্ধু" বুলি৷ এইটো কেৱল পুৰুষ "বন্ধু"ৰ পৰা পৃথক কৰিবলৈ কৰা হৈছিল, যিটো মহিলাসকলে পুৰুষৰ প্ৰেমিক, প্ৰেমিক বা সংগীক বুজাবলৈ ব্যৱহাৰ কৰিছিল। ১৮০০ চনৰ শেষৰ ফালে ই "মহিলাৰ লগত কোনো ব্যক্তিৰ ৰোমান্টিক বা যৌন সম্পৰ্ক থকা’’ৰ অৰ্থ লাভ কৰে।

## তথ্য সূত্ৰ

শ্ৰেণী:মানৱ সম্পৰ্ক
শ্ৰেণী:সামাজিক সম্পৰ্ক
মোৰ বাবে মাথোঁ সোণাৰু ফুল

**মোৰ বাবে মাথোঁ সোণাৰু ফুল** () সাহিত্য অকাডেমি বঁটাপ্ৰাপ্ত লেখক টেমচুলা আওৰ ইংৰাজী চুটিগল্পৰ সংকলন *Laburnum For My Head*ৰ অসমীয়া অনুবাদ। গ্ৰন্থখন ইংৰাজীৰ পৰা অসমীয়া ভাষালৈ অনুবাদ কৰিছে মাধূৰ্য বৰুৱাই। গল্প সংকলনখনৰ আঠোটা গল্পৰ মাজেৰে উত্তৰ-পূব ভাৰতৰ নগা জনগোষ্ঠীৰ আবাসভূমি নাগালেণ্ডৰ জনজীৱনৰ বিভিন্ন দিশ পৃথক পৃথক পটভূমিত ব্যক্ত হৈছে। এহাতে প্ৰকৃতিৰে অভিন্ন নগা গ্ৰাম্য জীৱনৰ প্ৰকৃতিকেন্দ্ৰিক জাগতিক বোধ, আনহাতে মানুহৰ সূক্ষ্ম নান্দনিক চেতনা; সকলো মূল্যবোধৰ উৰ্দ্ধৰ মানবীয় উপলব্ধি; নগা জাতীয়তাবাদ, সশস্ত্ৰ বিপ্লব আৰু বিড়ম্বনা ইত্যাদি বিভিন্ন পৰিসৰৰ বিষয়বস্তু গল্পকেইটাত উপস্থাপিত হৈছে। 

## মূল লেখকৰ পৰিচয়
উত্তৰ-পূব পাৰ্বত্য বিশ্ববিদ্যালয় (NEHU)ৰ ইংৰাজী বিভাগৰ ভূতপূৰ্ব অধ্যাপিকা প্ৰয়াত ড° টেমচুলা আও (১৯৪৫-২০২২) সাম্প্ৰতিক ভাৰতীয় সাহিত্য জগতৰ এগৰাকী অন্যতম শ্ৰেষ্ঠ লেখিকা আৰু কবি। তেওঁৰ জন্ম ১৯৪৫ চনত, যোৰহাটত। ২০১৩ চনত তেওঁ Laburnum for My Head গল্প সংকলনখনিৰ বাবে ২০১৩ চনত ইংৰাজী শিতানত সাহিত্য অকাডেমি বঁটাৰে সন্মানিত হোৱাৰ উপৰিও ইয়াৰ পূৰ্বে তেওঁ ২০০৭ বৰ্ষত ভাৰত চৰকাৰৰ পদ্মশ্ৰী সম্মান আৰু ২০০৯ বৰ্ষত মেঘালয় চৰকাৰৰ ফালৰ ৰাজ্যপালৰ স্বৰ্ণ পদক লাভ কৰিছিল। ২০২২ চনৰ অক্টোবৰ মাহত তেখেতৰ পৰলোকপ্ৰাপ্তি ঘটে। 

## অনুবাদকৰ পৰিচয়
যোৰহাটৰ নিবাসী মাধুৰ্য্য বৰা (১৯৮৯-) বৃত্তিত শিক্ষক। 'অসম জাতীয় প্ৰকাশ'ৰ দ্বাৰা প্ৰকাশিত অসমীয়া ব্যৱহাৰিক অভিধানৰ সম্পাদনা সহকাৰীৰূপে সেৱা আগবঢ়োৱাৰ উপৰি তেওঁ ডিব্ৰুগড় বিশ্ববিদ্যালয়ৰ অসমীয়া বিভাগত সাময়িকভাবে প্ৰকল্প সহযোগীৰূপেও কৰ্মৰত আছিল। 

## সংকলনটোৰ গল্পসমূহ
#মোৰ বাবে মাথোঁ সোণাৰুৰ ফুল,
#এজন চিকাৰীৰ মৃত্যু,
#যিজন ল'ৰাই এয়াৰপোৰ্ট এখনকে বেচিলে, 
#চিঠিখন,
#তিনি তিৰোতাৰ কথা,
#এটি সৰু প্ৰশ্ন
#ছনী
#উৰণ

গল্পসমূহৰ মাজেৰে লেখিকাৰ ঐতিহ্য চেতনা, মনস্তত্ত্ববোধ আৰু সমাজ বাস্তৱৰ সূক্ষ্ম পৰ্যবেক্ষণ প্ৰকাশ পাইছে। 

## তথ্য সংগ্ৰহ

শ্ৰেণী:অনূদিত গ্ৰন্থ
শ্ৰেণী:অসমীয়া গ্ৰন্থ
পুনম মহাজন

**পুনম মহাজন** (জন্ম: ৯ ডিচেম্বৰ ১৯৮০) এগৰাকী ভাৰতীয় ৰাজনীতিবিদ আৰু মহাৰাষ্ট্ৰৰ সমষ্টিৰ মুম্বাই উত্তৰ মধ্যৰ পৰা ২০১৬ৰ পৰা ২০২০ লৈকে লোকসভাৰ প্ৰাক্তন সদস্য। ভাৰতীয় জনতা পাৰ্টিৰ সদস্যা। ২০১৬ চনৰ ডিচেম্বৰৰ পৰা ২০২০ চনৰ ছেপ্টেম্বৰ মাহলৈ ভাৰতীয় জনতা যুৱ মৰ্চাৰ যুৱ শাখা ভাৰতীয় জনতা যুৱ মৰ্চাৰ ৰাষ্ট্ৰীয় সভানেত্ৰী হিচাপে কাৰ্যনিৰ্বাহ কৰিছিল। মহাজন বাস্কেটবলৰ সভাপতি আছিল এই পদত অধিষ্ঠিত হোৱা প্ৰথমগৰাকী মহিলা ফেডাৰেচন অৱ ইণ্ডিয়া। ইয়াৰ উপৰিও বৰ্তমান তেওঁ মহাৰাষ্ট্ৰ ৰাজ্যিক পশু কল্যাণ ব’ৰ্ডৰ অধ্যক্ষ হিচাপে কাৰ্যনিৰ্বাহ কৰিছিল।

## প্ৰাথমিক জীৱন
বম্বেত (বৰ্তমান মুম্বাই) মাতৃ ৰেখা মহাজন আৰু পিতৃ বিজেপিৰ প্ৰবীণ নেতা প্ৰমোদ মহাজনৰ ঘৰত জন্মগ্ৰহণ কৰা মহাজনৰ পিতৃ-মাতৃৰ দ্বিতীয় সন্তান, তেওঁৰ এজন জ্যেষ্ঠ ভাতৃ ৰাহুল মহাজন। ২০০৬ চনত পিতৃ প্ৰমোদ মহাজন এটা ঘটনাত মৃত্যু মুখত পৰে। 
২০০৬ চনৰ পৰা ৰাজনীতিৰ লগত সক্ৰিয়ভাৱে জড়িত হৈ পৰে।
## কৰ্মজীৱন
### ৰাজনৈতিক জীৱন
পিতৃৰ মৃত্যুৰ পিছত পুনম মহাজনে ২০০৬ চনৰ ৩০ অক্টোবৰত ২৬ বছৰ বয়সত বিজেপিৰ প্ৰাথমিক সদস্য হৈ আনুষ্ঠানিকভাৱে ৰাজনীতিত প্ৰৱেশ কৰে। পিছৰ বছৰৰ এপ্ৰিল মাহত ভাৰতীয় জনতা যুৱ মৰ্চাৰ মহাৰাষ্ট্ৰ ইউনিটৰ সাধাৰণ সম্পাদক হিচাপে নিযুক্তি লাভ কৰে।

২০০৯ চনত মহাজনে প্ৰথম নিৰ্বাচনত প্ৰতিদ্বন্দ্বিতা কৰে আৰু ঘাটকোপাৰৰ পৰা বিধানসভা নিৰ্বাচনত মহাৰাষ্ট্ৰ নৱনিৰ্মাণ সেনাৰ ৰাম কদমৰ বিৰুদ্ধে পৰাস্ত হয়। এই পৰাজয়ৰ পিছত তেওঁ দলটোৰ সৈতে সাংগঠনিক ক্ষমতাত কাম কৰি থাকে আৰু ২০১০ চনত ভাৰতীয় জনতা যুৱ মৰ্চাৰ ৰাষ্ট্ৰীয় উপ-সভানেত্ৰী হিচাপে নিযুক্তি লাভ কৰে।

২০১৪ চনৰ সাধাৰণ নিৰ্বাচনৰ পূৰ্বে সংগঠনটোক শক্তিশালী কৰাৰ দৃষ্টিৰে মহাজন ২০১৩ চনত বিজেপিৰ ৰাষ্ট্ৰীয় সম্পাদক হিচাপে নিযুক্তি লাভ কৰে। পিছৰ বছৰত তেওঁক মুম্বাই উত্তৰ মধ্যৰ পৰা লোকসভা নিৰ্বাচনৰ বাবে টিকট দিয়া হয়, যিটো কংগ্ৰেছৰ দুৰ্গ বুলি গণ্য কৰা হয়। এই আসনখন স্বাধীনতাৰ পিছত কেতিয়াও বিজেপিয়ে দখল কৰিব পৰা নাছিল। দুবাৰৰ লোকসভাৰ সদস্য, বৰ্তমানৰ সাংসদ প্ৰিয়া দত্তৰ বিৰুদ্ধে ১.৮৬ লাখ ভোটৰ ব্যৱধানত জয়লাভ কৰি মহাজন ৰাষ্ট্ৰীয় পৰ্যায়লৈ উন্নীত হয়। 

সংসদত তেওঁৰ প্ৰদৰ্শন আৰু যুৱক-যুৱতীসকলৰ মাজত তেওঁৰ আবেদনৰ প্ৰতি লক্ষ্য ৰাখি ২০১৬ চনত তেওঁ বিজেপিৰ যুৱ শাখা ভাৰতীয় জনতা যুৱ মৰ্চাৰ (বিজেৱাইএম) ৰাষ্ট্ৰীয় সভানেত্ৰী হিচাপে বিজেপি সংগঠনত ৰাষ্ট্ৰীয় নেতৃত্বৰ পদ গ্ৰহণ কৰে। 

২০১৯ চনত মহাজনক পুনৰবাৰ মুম্বাই নৰ্থ চেণ্ট্ৰেলৰ পৰা প্ৰতিদ্বন্দ্বিতা কৰাৰ টিকট দিয়া হয়, যিটো তেওঁ সহজতে জয়ী হয় আৰু প্ৰতিদ্বন্দ্বী প্ৰিয়া দত্তক ১.৩০ লাখ ভোটৰ ব্যৱধানত পৰাস্ত কৰে।

### অৰাজনৈতিক
#### পশু কল্যাণ আৰু পৰিৱেশ সুৰক্ষা
এগৰাকী পশুপ্ৰেমী মহাজন পশুৰ অধিকাৰ আৰু কল্যাণৰ সৈতে জড়িত সকলো সমস্যা সমাধানৰ ক্ষেত্ৰত সদায় আগৰণুৱা হৈ আহিছে। পৰিৱেশ সংৰক্ষণ আৰু সুৰক্ষাৰ সৈতে জড়িত বিষয়সমূহতো তেওঁ সক্ৰিয় অৱদান আগবঢ়াই আহিছে।
মহাজনে স্বচ্ছালয়ৰ পৃষ্ঠপোষক আৰু উপদেষ্টা হিচাপেও কাম কৰি আছে। তেও এটা এন জি অ' ৰ জৰিয়তে প্ৰধান মন্ত্ৰীৰ স্বচ্ছ ভাৰত মিছনৰ বাবেও কাম কৰি আছে।
#### গ্ল'বেল চিটিজেন ফেষ্টিভেল ইণ্ডিয়া
মহাজনে গ্ল’বেল চিটিজেন ফেষ্টিভেল ভাৰতলৈ অনাত মূল ভূমিকা পালন কৰিছিল। এই অনুষ্ঠান তেওঁৰ সমষ্টিৰ এমএমআৰডিএ গ্ৰাউণ্ডছ, বিকেচিত অনুষ্ঠিত হৈছিল। 
৮০,০০০+ দৰ্শকৰ অংশগ্ৰহণেৰে ই ভাৰতৰ অন্যতম বৃহৎ সাংস্কৃতিক অনুষ্ঠান।

## তথ্যসূত্ৰ

শ্ৰেণী:জীৱিত ব্যক্তি
কলাগুৰু বিষ্ণুৰাভা স্নাতক মহাবিদ্যালয়, ওৰাং

**কলাগুৰু বিষ্ণুৰাভা স্নাতক মহাবিদ্যালয় **() ১৯৯০ চনত স্থাপন কৰা হৈছে। ই অসমৰ ওদালগুৰি জিলাত অৱস্থিত এখন ৰাজহুৱা খণ্ডৰ মহাবিদ্যালয়। এই মহাবিদ্যালয়খন ২০২১ চনত বড়োলেণ্ড ক্ষেত্ৰীয় পৰিষদ চৰকাৰৰ দ্বাৰা প্ৰাদেশিকৰন কৰা হয়। ১৯৯০ চনত স্থাপিত কলাগুৰু বিষ্ণু ৰাভা স্নাতক মহাবিদ্যালয়খন ওদালগুৰি জিলাৰ ওৰাং চাৰিআলিত অৱস্থিত এখন স্নাতক, সহ শিক্ষা মহাবিদ্যালয়। মহাবিদ্যালয়খন বড়োলেণ্ড বিশ্ববিদ্যালয়ৰ সৈতে জড়িত আৰু ধাৰা ২ (i) & ১২ খ বিশ্ববিদ্যালয় অনুদান আয়োগ চমুকৈ ইউ জি চিৰ আইন/ ১৯৫৬ অধীনত স্বীকৃতিপ্ৰাপ্ত নতুন দিল্লী।

## ইতিহাস
অসমৰ সংস্কৃতিৰ গুৰু তথা আৰ্থ-সামাজিক বিপ্লৱৰ পিতৃ প্ৰখ্যাত বিষ্ণুপ্ৰসাদ ৰাভাৰ নামেৰে ১৯৯০ চনত ওৰাং চাৰিআলিৰ মাজমজিয়াত এইখন উচ্চ শিক্ষানুষ্ঠান গঢ়ি তুলা হৈছিল। এই অঞ্চলৰ সচেতন লোকসকল আৰু ৰাজহুৱা অনুদানৰ সহায়ত এই শিক্ষানুষ্ঠান গঢ়ি তুলা হৈছিল।
alt=গেট |thumb|কলাগুৰু বিষ্ণুৰাভা স্নাতক মহাবিদ্যালয়ৰ চৌহদ ২০২৪ (শিক্ষা  বিভাগ)
thumb|Kalaguru Bishnu Rabha Degree College Memorial Gate, 1990
অবিভক্ত দৰং জিলাৰ বিস্তৃত অঞ্চল সামৰি বিভিন্ন জাতি-জনগোষ্ঠীৰ সহস্ৰাধিক ছাত্ৰ-ছাত্ৰীক মহাবিদ্যালয়খনে গুণগত উচ্চ শিক্ষা প্ৰদান কৰা প্ৰতিষ্ঠান হিচাপে আত্মপ্ৰকাশ কৰিছে। বছৰ বছৰ ধৰি কলেজখনে দৰিদ্ৰ ছাত্ৰ-ছাত্ৰীসকলক শিক্ষা আগবঢ়াই আহিছে, কাৰণ ইয়াৰ দ্বাৰা সামৰি লোৱা অঞ্চলটোৰ বেছিভাগেই অৰ্থনৈতিকভাৱে পিছপৰা।

যোৱা ১ জানুৱাৰী ২০২১ চনৰ পৰা কাৰ্যকৰী হোৱাকৈ অসম চৰকাৰে মহাবিদ্যালয়খনৰ প্ৰাদেশিকীকৰণ কৰিছিল আৰু ই বৰ্তমান অসম চৰকাৰৰ অধীনস্থ এখন পূৰ্ণাংগ প্ৰাদেশিকীকৃত মহাবিদ্যালয়।

## অধ্যক্ষ
**বৰ্তমান অধ্যক্ষ** ড° উৎপল চন্দ্ৰ হাজং

**উপ-অধ্যক্ষ** ড° ধ্ৰুৱজ্যোতি শৰ্মা 

## বিভাগ আৰু অধ্যয়ন কেন্দ্ৰসমূহ
**বিভাগসমূহ স্নাতক ডিগ্ৰীৰ বাবে** 

১. ৰাজনীতি বিজ্ঞান বিভাগ 

২. শিক্ষা বিভাগ

৩. ইংৰাজী বিভাগ

৪. অসমীয়া বিভাগ

৫. বাংলা বিভাগ

৬. অৰ্থনৈতিক বিভাগ

৭. বড়ো বিভাগ

৮. তৰ্ক বিজ্ঞান বিভাগ

৯. নেপালী বিভাগ

**স্নাতকোত্তৰ ডিগ্ৰীৰ বাবে**

১. ৰাজনীতি বিজ্ঞান বিভাগ 

২. শিক্ষা বিভাগ

৩. অসমীয়া বিভাগ

## তথ্য সংগ্ৰহ
জীয়াৰী

**জীয়াৰী**, **জীয়ৰী** বা **কন্যা** () এগৰাকী স্ত্ৰীলিংগৰ সন্তান; পিতৃ-মাতৃৰ সম্পৰ্কত এগৰাকী ছোৱালী বা মহিলা। কন্যা হ’বলৈ কাৰোবাৰ কন্যা সন্তান হিচাপে পৰিচিত অৱস্থা। সমকক্ষ পুৰুষবাচক শব্দ পুত্ৰ। বিভিন্ন উপাদানৰ মাজৰ সম্পৰ্ক দেখুৱাবলৈ কেইবাটাও ক্ষেত্ৰত এই নামটো ব্যৱহাৰ কৰা হয়। জৈৱিক দৃষ্টিকোণৰ পৰা জীয়ৰী বা কন্যা ব্যক্তিৰ আত্মীয়তাৰ প্ৰথম স্তৰ। কন্যা শব্দটোৰ লগত আন কেইবাটাও অৰ্থও জড়িত হৈ আছে, ইয়াৰে এটা স্ত্ৰী বংশ বা বংশধৰক বুজাবলৈ ব্যৱহাৰ কৰা হৈছে। ইয়াক এজন বয়োজ্যেষ্ঠৰ পৰা অহা মৰমৰ শব্দ হিচাপেও ব্যৱহাৰ কৰিব পাৰি। কন্যা শব্দৰ সমাৰ্থক শব্দ হৈছে দুহিতা,তনয়া,নন্দিনী,আত্মজা,আপী ইত্যাদি। 

পিতৃতান্ত্ৰিক সমাজত পুত্ৰতকৈ কন্যাৰ পাৰিবাৰিক অধিকাৰ প্ৰায়ে বেলেগ বা কম। এটা পৰিয়ালে জীয়ৰী বা কন্যাতকৈ পুত্ৰ সন্তান জন্ম দিয়াটো পছন্দ কৰিব পাৰে আৰু কন্যাক মহিলা শিশু হত্যাৰ বলি কৰাব পাৰে। কিছুমান সমাজত কন্যা সন্তানক স্বামীক ‘বিক্ৰী’ কৰা এটা প্ৰথা, যিয়ে কইনাৰ মূল্য দিব লাগে। এই প্ৰথাৰ ওলোটা, য’ত পিতৃ-মাতৃয়ে স্বামীক নাৰীৰ আৰ্থিক বোজাৰ ক্ষতিপূৰণৰ বাবে ধনৰ ৰাশি দিয়ে আৰু ইয়াক যৌতুক বুলি জনা যায়। যৌতুক দিয়াটো এনে সমাজত পোৱা যায় য’ত মহিলাই ঘৰৰ বাহিৰত শ্ৰম নকৰে। 

## ধাৰণা
আমেৰিকাত জন্মৰ হাৰ ১০৫ পুত্ৰৰ পৰা ১০০ কন্যা, যিটো ১৮ শতিকাৰ পৰাই প্ৰাকৃতিক জন্মৰ হাৰ। আমেৰিকাত সন্তান দত্তক ল'ব বিচৰা সম্ভাৱ্য পিতৃ-মাতৃয়ে ল'ৰাতকৈ ছোৱালীক সামান্য পছন্দ কৰে। লিংগ পছন্দ সক্ষম কৰা প্ৰজনন ক্লিনিকত সাধাৰণতে পুত্ৰতকৈ কন্যাক পছন্দ কৰা হয়। বিভিন্ন আব্ৰাহামী ধৰ্মৰ পৰম্পৰাত লুলুৱাক প্ৰথম কন্যা হিচাপে গণ্য কৰা হয়।

প্ৰতি বছৰে ছেপ্টেম্বৰৰ চতুৰ্থ দেওবাৰে কন্যা সন্তানৰ গুৰুত্ব সমাজক বুজাবলৈ *কন্যা দিৱস* পালন কৰা হয়৷ ২০০১ চনৰ লোকপিয়ল তথ্য অনুযায়ী, ভাৰতৰ শিশুৰ লিংগৰ অনুপাত(০-৬বছৰ) প্ৰতি ১০০০ জন ল'ৰাৰ বিপৰীতে মাত্ৰ ৯৩৩ জনী ছোৱালী। ভাৰত চৰকাৰে কন্যা সন্তানক সমাজত প্ৰাধান্য দিবৰ বাবে বৰ্তমান বেটি বচাও, বেটি পঢ়াও আন্দোলন গঢ়ি তুলিছে৷

## তথ্য সূত্ৰ

শ্ৰেণী:নাৰীত্ব
শ্ৰেণী:ব্যক্তিৰ বিকাশৰ স্তৰ
ৰঞ্জন সোধী

**ৰঞ্জন সোধী** (, জন্ম ১৯৭৯ চনৰ ২৩ অক্টোবৰ, পঞ্জাৱৰ ফিৰোজপুৰত) এজন ভাৰতীয় ডাবল ট্ৰেপ শ্বুটাৰ। ২০১০ চনৰ কমনৱেলথ গেমছত তেওঁ দুটা ৰূপৰ পদক আৰু ২০১০ চনৰ এছিয়ান গেমছত এটা স্বৰ্ণ পদক লাভ কৰিছিল। ২০১১ চনত তেওঁ সফলতাৰে বিশ্বকাপ খিতাপ ৰক্ষা কৰা প্ৰথমগৰাকী ভাৰতীয় হিচাপে পৰিগণিত হৈছিল। তেওঁ অৰ্জুন বঁটা আৰু ৰাজীৱ গান্ধী খেল ৰত্ন বঁটাৰে (২০১৩) সন্মানিত হৈছে।।

## পৃষ্ঠভূমি
ৰঞ্জন সোধী পঞ্জাৱৰ ফিৰোজপুৰৰ সোধী নগৰৰ এটা শিখ পৰিয়ালৰ সন্তান। 
## ক্ৰীড়া জীৱন
### ২০১০ চনৰ লোনাতো আই.এছ.এছ.এফ বিশ্বকাপ
২০১০ চনৰ ইটালীৰ লোনাটোত অনুষ্ঠিত আই.এছ.এছ.এফ বিশ্বকাপৰ ফাইনেলত ৰঞ্জন সোধীয়ে ডাবল ট্ৰেপ ইভেণ্টত ৫০টা লক্ষ্যবস্তুৰ ৫০টাতে নিখুঁতভাবে লক্ষ্যভেদ কৰি ১৯৫ পইণ্টেৰে নতুন বিশ্ব অভিলেখ গঢ়ি বহু আকাংক্ষিত স্বৰ্ণ পদক জয় কৰে।
### ২০১০ চনৰ কমনৱেলথ গেমছ
২০১০ চনৰ কমনৱেলথ গেমছত সোধীয়ে পুৰুষৰ ডাবল ট্ৰেপ চিংগলছত প্লেটিনাম পদক লাভ কৰে। তেওঁ আশ্বাৰ নোৰিয়াৰ সৈতে যুটী বান্ধি পুৰুষৰ ডাবল ট্ৰেপ পেয়াৰছতো ৰূপৰ পদক লাভ কৰে। চূড়ান্ত খেলত চেম্পিয়ন ষ্টেভান ৱালটন আৰু ষ্টিভেন স্কটৰ হাতত এক পইণ্টৰ ব্যৱধানত পৰাস্ত হয়।
### ২০১০ চনৰ এছিয়ান গেমছ
সোধীয়ে মুঠ ১৮৬ পইণ্ট অৰ্জন কৰি ২০১০ চনৰ এছিয়ান গেমছত পুৰুষৰ ডাবল ট্ৰেপ ইভেণ্টত সোণৰ পদক লাভ কৰিবলৈ সক্ষম হয়।
### ২০১১ চনৰ বেইজিং আই.এছ.এছ.এফ বিশ্বকাপ
২০১১ চনত চীনৰ বেইজিঙত অনুষ্ঠিত আই এছ এছ এফ বিশ্বকাপত সোধীয়ে মুঠ ১৮৩টা লক্ষ্যভেদ কৰি ৰূপৰ পদক জয় কৰে আৰু ভাৰতৰ হৈ অলিম্পিকত অংশগ্ৰহণৰ যোগ্যতা অৰ্জন কৰে।
### ২০১১ চনৰ মেৰীবৰ আই.এছ.এছ.এফ বিশ্বকাপ
২০১১ চনৰ মেৰীবৰ আই.এছ.এছ.এফ. বিশ্বকাপত সোধীয়ে ব্ৰঞ্জৰ পদক লাভ কৰে।
### আই.এছ.এছ.এফৰ বিশ্ব ৰেংকিং
সোধী হৈছে আই.এছ.এছ.এফৰ বিশ্ব ৰেংকিঙত শীৰ্ষ স্থান দখল কৰা একমাত্ৰ ভাৰতীয় লক্ষ্যভেদী। ইয়াৰ পূৰ্বে আমেৰিকান জোছুৱা ৰিচমণ্ডতকৈ তিনি পইণ্ট পিছ পৰি দ্বিতীয় স্থানত থকা ৰঞ্জনে জুলাই মাহত স্লোভেনিয়াৰ মেৰীবত অনুষ্ঠিত বিশ্বকাপত ব্ৰঞ্জৰ পদক জয় কৰাৰ সুবাদত কৃতিত্বৰ এই শিখৰত উপনীত হয়।
### ২০১১ চনৰ এল আইন আই.এছ.এছ.এফ বিশ্বকাপ
২০১১ চনৰ ৪ অক্টোবৰত সংযুক্ত আৰব আমিৰশ্বাহীৰ এল আইনত অনুষ্ঠিত হোৱা ২০১১ চনৰ আই এছ এছ এফ বিশ্বকাপত সোধীয়ে সোণৰ পদক লাভ কৰে।
### ২০১২ চনৰ লণ্ডন অলিম্পিক
২০১১ চনত বেইজিঙত অনুষ্ঠিত আই এছ এফ এফ বিশ্বকাপত পুৰুষৰ ডাবল ট্ৰেপ ইভেণ্টত ৰূপৰ পদক লাভ কৰি সোধীয়ে ২০১২ চনৰ লণ্ডন অলিম্পিকত খেলাৰ যোগ্যতা অৰ্জন কৰিছিল। অলিম্পিকত আশাব্যঞ্জক আৰম্ভণি সত্ত্বেও এইগৰাকী ভাৰতীয় শ্বুটাৰে ডাবল ট্ৰেপৰ ফাইনেলত প্ৰৱেশ কৰিব নোৱাৰিলে। অৰ্হতা নিৰূপণ পৰ্যায়ত মুঠ ১৩৪ সংগ্ৰহ কৰি সোধীয়ে একাদশ স্থান দখল কৰে। তেওঁ আৰম্ভণি ভালকৈয়ে কৰিছিল আৰু অৰ্হতা পৰ্যায়ৰ প্ৰথম ৰাউণ্ডত মুঠ ৪৮ ৰে আন তিনিজন শ্বুটাৰৰ সৈতে তেওঁ তালিকাৰ শীৰ্ষস্থানত আছিল। দ্বিতীয় ৰাউণ্ডৰ অন্তত তেওঁ মুঠ ১০০ৰ ভিতৰত ৯২ পাই ৬ষ্ঠ স্থানত আছিল। ফাইনেলত প্ৰৱেশ কৰাৰ সুযোগ তেতিয়াও আছিল। তৃতীয় তথা অন্তিম ৰাউণ্ডত তেওঁ ভাল আৰম্ভণি কৰিছিল যদিও শেষৰ ৬টাত ২ পইণ্ট লাভ কৰি মুঠ ৪২ পইণ্টহে অৰ্জন কৰিবলৈ সক্ষম হ'ল।
## তথ্যসূত্ৰ

শ্ৰেণী:ভাৰতৰ ক্ৰীড়াবিদ
শ্ৰেণী:অৰ্জুন বঁটা বিজয়ী
শ্ৰেণী:জীৱিত ব্যক্তি
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
শ্ৰেণী:ভাৰতৰ ব্যক্তি
এলেক্সি একিম'ভ

**এলেক্সি একিম'ভ** (, ; জন্ম: ১৯৪৫) এগৰাকী ৰাছিয়ান কঠিন অৱস্থা পদাৰ্থবিজ্ঞানী আৰু নেন'পদাৰ্থ গৱেষণাৰ অগ্ৰণী বিজ্ঞানী। ১৯৮১ চনত তেওঁ ভাভিলভ ষ্টেট অপটিকেল ইনষ্টিটিউটত গৱেষণা কৰি থকাৰ সময়তে কোৱাণ্টাম ডট নামেৰে জনাজাত অৰ্ধপৰিবাহী নেন'স্ফটিক আৱিষ্কাৰ কৰে। ২০২৩ চনত তেওঁ এই আৱিষ্কাৰৰ বাবে মুঞ্জী বাৱেণ্ডি আৰু লুই ই. ব্ৰুচৰ সৈতে যুটীয়াভাৱে ৰসায়ন বিজ্ঞানৰ নোবেল বঁটা লাভ কৰে।

## প্ৰাৰম্ভিক জীৱন
১৯৪৫ চনত ছোভিয়েট সংঘ লেনিনগ্ৰাডত এলেক্সি একিম'ভে
জন্মগ্ৰহণ কৰিছিল। ১৯৬৭ চনত তেওঁ লেনিনগ্ৰাড ষ্টেট ইউনিভাৰ্চিটিৰ পদাৰ্থ বিজ্ঞান অনুষদৰ পৰা স্নাতক ডিগ্ৰী লাভ কৰে। তাৰ পিছত ১৯৭৪ চনত ৰাছিয়ান একাডেমী অৱ চাইন্সেছৰ ইঅ’ফে ইনষ্টিটিউটত পদাৰ্থ বিজ্ঞানত পি এইচ ডি ডিগ্ৰী লাভ কৰে। 

## গৱেষণা
স্নাতক ডিগ্ৰী লাভ কৰাৰ পিছত একিম'ভে গৱেষণা কৰিবলৈ ভাভিলভ ষ্টেট অপটিকেল ইনষ্টিটিউটলৈ যায়। তেওঁ শ্বট কাঁচ নামেৰে জনাজাত অৰ্ধপৰিবাহী সক্ৰিয় কাঁচ অধ্যয়ন কৰিবলৈ আৰম্ভ কৰে আৰু ইয়াৰ ৰঙৰ ব্যাখ্যাৰ বাবে তত্ত্ব বিকশিত কৰে। এই কাঁচ গৰম কৰি পিছত ঠাণ্ডা কৰিলে কপাৰ ক্লৰাইড স্ফটিক গঠন হয়। এক্স-ৰে'ৰ সহায়ত এই তথ্য উদ্ঘাটন কৰা হৈছিল। কপাৰ ক্লৰাইডৰ উপস্থিতিৰ বাবে ইয়াৰ বৰণ নীলা হয়। সৰু স্ফটিকবোৰে নীলা কাঁচ উৎপন্ন কৰিছিল।

১৯৮১ চনত একিম’ভে আলেক্সেই এ অনুচেংকোৰ সৈতে কাঁচত থকা তামৰ ক্লৰাইড নেন’স্ফটিকত কোৱাণ্টাম আকাৰৰ প্ৰভাৱৰ আৱিষ্কাৰৰ প্ৰতিবেদন দাখিল কৰে। এই পৰিঘটনাক বৰ্তমান সময়ত কোৱাণ্টাম ডট নামেৰে জনাজাত। প্ৰতিষ্ঠানটোত থকা সময়ছোৱাত তেওঁ এই ব্যৱস্থাসমূহৰ বিষয়ে অধিক অনুসন্ধান কৰে আৰু আলেকজেণ্ডাৰ এফ্ৰছৰ সৈতে কোৱাণ্টাম আৱদ্ধতাৰ তত্ত্ব বিকশিত কৰিছিল।

১৯৯৯ চনৰ পৰা একিম'ভে আমেৰিকাত বাস কৰি আহিছে আৰু নিউয়ৰ্ক ৰাজ্যৰ নেন'ক্ৰিষ্টালছ টেকন'লজি নামৰ কোম্পানীটোৰ বিজ্ঞানী হিচাপে কাম কৰি আহিছে।

## বঁটা আৰু সন্মান
অৰ্ধপৰিবাহীত ইলেক্ট্ৰন স্পিন অভিমুখীকৰণৰ গৱেষণাৰ বাবে একিম'ভক ১৯৭৫ চনত বিজ্ঞান আৰু অভিযান্ত্ৰিকীত ইউএছএছআৰ ষ্টেট বঁটা প্ৰদান কৰা হয়। তেওঁ ২০০৬ চনত আলেকজেণ্ডাৰ এফ্ৰ'ছ আৰু লুই ই. ব্ৰুচৰ সৈতে "নেন'স্ফটিক কোৱাণ্টাম ডটৰ আৱিষ্কাৰ আৰু ইয়াৰ ইলেক্ট্ৰনিক আৰু অপটিকেল ধৰ্মৰ অগ্ৰণী অধ্যয়ন"ৰ বাবে অপটিকেল ছ'চাইটি অৱ আমেৰিকাৰ আৰ ডব্লিউ উড বঁটাৰ সহ-প্ৰাপক হয়।

তেওঁ মুঞ্জী বাৱেণ্ডি আৰু লুই ই. ব্ৰুচৰ সৈতে "কোৱাণ্টাম ডট আৱিষ্কাৰ আৰু সংশ্লেষণৰ বাবে" ২০২৩ চনৰ ৰসায়ন বিজ্ঞানৰ নোবেল বঁটা লাভ কৰে।

## নিৰ্বাচিত প্ৰকাশন
* 
* 
* 
* 

## তথ্য উৎস

শ্ৰেণী:ৰাছিয়াৰ ব্যক্তি
শ্ৰেণী:ৰসায়নবিদ
শ্ৰেণী:ৰসায়ন বিজ্ঞানৰ ন'বেল বঁটা বিজয়ী
শ্ৰেণী:জীৱিত ব্যক্তি
শৰ্ৱৰী

**শৰ্ৱৰী ৱাঘ** (; জন্ম: ১৪ জুন ১৯৯৭) **শৰ্ৱৰী** নামেৰে পৰিচিত, এগৰাকী ভাৰতীয় অভিনেত্ৰী। তেওঁ মূলতঃ হিন্দী চলচ্চিত্ৰত অভিনয় কৰে। ২০১৫ চনত লাভ ৰঞ্জন আৰু সঞ্জয় লীলা ভণশালীৰ সহকাৰী পৰিচালক হিচাপে তেওঁ নিজৰ কৰ্মজীৱনৰ আৰম্ভণি কৰিছিল। তাৰ পিছত তেওঁ কবীৰ খানৰ দ্বাৰা পৰিচালিত যুদ্ধধৰ্মী ধাৰাবাহিক *দ্য ফৰ্গটেন আৰ্মি - আজাদি কে লিয়ে* (২০২০)ৰ জৰিয়তে অভিনয় জগতত আত্মপ্ৰকাশ কৰিছিল।

য়শ ৰাজ ফিল্মছৰ হাস্যৰসাত্মক ছবি *বাণ্টী ঔৰ বাবলী ২* (২০২১)ত অভিনয়েৰে তেওঁ বলিউডত খোজ দিয়ে আৰু উক্ত ছবিখনৰ বাবে তেওঁ শ্ৰেষ্ঠ নৱাগত অভিনেত্ৰীৰ ফিল্মফেয়াৰ বঁটা লাভ কৰে। ব্যৱসায়িকভাৱে সফল কমেডী হৰৰ ছবি *মুঞ্জ্যা* (২০২৪)ৰ জৰিয়তে তেওঁ বিৰাট সাফল্য অৰ্জন কৰে।

## প্ৰাৰম্ভিক জীৱন
তেওঁ ১৯৯৭ চনত এটি মাৰাঠী পৰিয়ালত জন্মগ্ৰহণ কৰিছিল। তেওঁৰ পিতৃ শৈলেশ ৱাঘ, এগৰাকী বিল্ডাৰ আৰু মাতৃ নম্ৰতা ৱাঘ, এগৰাকী স্থপতিবিদ। মুম্বাইৰ দ্য দাদাৰ পাৰ্চী ইউথছ এছেম্বলি হাইস্কুল আৰু ৰূপাৰেল কলেজত তেওঁ অধ্যয়ন কৰিছিল। মহাৰাষ্ট্ৰৰ প্ৰাক্তন মুখ্যমন্ত্ৰী মনোহৰ যোশী আছিল তেওঁৰ ককাক।

## কৰ্মজীৱন
শৰ্ৱৰীয়ে *প্যাৰ কা পঞ্চনামা ২*, *বাজীৰাও মস্তানী* আৰু *চনু কে টিটু কি ছুইটি* শীৰ্ষক ছবিকেইখনত সহকাৰী পৰিচালক হিচাপে কাম কৰিছিল। তেওঁ কৈছিল যে তেওঁ ২০১৪ চনৰ পৰা চলচ্চিত্ৰত এটা মুখ্য চৰিত্ৰৰ বাবে অডিচন দি আছিল। ২০২০ চনৰ আমাজন প্ৰাইমৰ ধাৰাবাহিক *দ্য ফৰ্গটেন আৰ্মি - আজাদি কে লিয়ে*ত ছানী কৌশলৰ বিপৰীতে অভিনয় কৰি তেওঁ ছবিজগতত আত্মপ্ৰকাশ কৰিছিল।

তেওঁ ২০২১ চনত ৰাণী মুখাৰ্জী, ছৈফ আলী খান আৰু সিদ্ধান্ত চতুৰ্বেদীৰ সৈতে য়শ ৰাজ ফিল্মছৰ হাস্যৰসাত্মক ছবি *বাণ্টী ঔৰ বাবলী ২* (২০২১)ত অভিনয়েৰে বলিউডত অভিষেক ঘটায়। ছবিখনত অভিনয়ৰ বাবে তেওঁ শ্ৰেষ্ঠ নৱাগত অভিনেত্ৰীৰ ফিল্মফেয়াৰ বঁটা আৰু বৰ্ষশ্ৰেষ্ঠ নৱাগত তাৰকা অভিনেত্ৰীৰ আইফা বঁটা লাভ কৰে। *হিন্দুস্তান টাইমছে* উল্লেখ কৰে যে, "শৰ্ৱৰী তেওঁৰ প্ৰথমখন ছবিৰ বাবে যথেষ্ট আত্মবিশ্বাসী আৰু পৰ্দাত তেওঁৰ উপস্থিতি অতি উত্তম।" যদিও বক্স অফিচত ছবিখনৰ প্ৰদৰ্শন ভাল নহ’ল।

তেওঁৰ পৰৱৰ্তী ছবিখন আছিল ২০২৪ চনত মুক্তিপ্ৰাপ্ত কমেডী হৰৰ ছবি *মুঞ্জ্যা*। মহাৰাষ্ট্ৰীয় লোককথা মুঞ্জ্যাৰ দ্বাৰা অনুপ্ৰাণিত হৈ নিৰ্মিত ছবিখন মেডক ছুপাৰনেচাৰেল ইউনিভাৰ্ছৰ চতুৰ্থ কিস্তি আছিল। *ৰেডিফ*ৰ সুকন্যা বাৰ্মাই মতামত দিছিল, "শৰ্ৱৰীয়ে এগৰাকী দৃঢ়মনা তথা হাঁহিমুখীয়া অভিনেত্ৰী হোৱাৰ পৰিচয় দাঙি ধৰিলে"। বাণিজ্যিকভাৱে ছবিখনে শ্লিপাৰ হিট হয় আৰু তেওঁৰ চৰিত্ৰটি ব্ৰেকআউট ৰ’ল বুলি প্ৰমাণিত হয়। ইয়াৰ পিছত নেটফ্লিক্সত মুক্তি পোৱা ঐতিহাসিক কথাছবি *[[মহাৰাজ (২০২৪ চলচ্চিত্ৰ)|মহাৰাজ]]*ত নৱাগত অভিনেতা জুনেইদ খানৰ বিপৰীতে তেওঁ অভিনয় কৰিছিল। বছৰৰ তৃতীয়খন ছবি আছিল জন আব্ৰাহামৰ বিপৰীতে অভিনীত একচন ছবি *বেদা* য'ত তেওঁ এগৰাকী দলিত মহিলাৰ চৰিত্ৰত অভিনয় কৰিছিল। ছবিখনে মিশ্ৰিত পৰ্যালোচনা লাভ কৰে। স্ক্ৰল.ইনৰ নন্দিনী ৰামনাথে উল্লেখ কৰে যে শৰ্ৱৰীয়ে কিমান ভালদৰে "নায়িকা চৰিত্ৰৰ যুঁজাৰু মনোভাৱক নেতৃত্ব দিয়ে"।

ইয়াৰ পিছত শৰ্ৱৰীয়ে আলিয়া ভাটৰ নেতৃত্বত নিৰ্মিত, ৱাইআৰএফ স্পাই ইউনিভাৰ্ছৰ আগন্তুক ছবি, *আলফা*ত অভিনয় কৰিব।

## চলচ্চিত্ৰপুঞ্জী

### চলচ্চিত্ৰ

### দূৰদৰ্শন

## বঁটা আৰু মনোনয়ন

## টোকা

## তথ্য উৎস

## বাহ্যিক সংযোগ

* 
* 
* 

শ্ৰেণী:জীৱিত ব্যক্তি
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মুম্বাইৰ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:মাৰাঠী ব্যক্তি
প্ৰেম নিৱেদন

**প্ৰেম নিৱেদন** (ইংৰাজী : Prem Niveddan) আঁদ্ৰে মাৰোৱাৰ The Art of Living নামৰ গ্ৰন্থখনৰ প্ৰফুল্ল কটকীয়ে কৰা অসমীয়া অনুবাদ **প্ৰেম নিবেদন**। গ্ৰন্থখনত প্ৰেম আৰু প্ৰেমৰ সম্পৰ্ক, প্ৰেমৰ অনুভূতি, বিবাহ-বন্ধন, পাৰিবাৰিক বন্ধন, বন্ধুত্বৰ বান্ধোন, চিন্তা-ভাৱনা, কাম কৰাৰ কৌশল, নেতৃত্বৰ কথা, সুখ লাভৰ উপায় আদি বিষয়বোৰৰ ওপৰত বাস্তৱসন্মতভাৱে নিৰীক্ষণ কৰিছে। আঁদ্ৰে মাৰোৱাৰ লেখাৰ ষ্টাইল, বুদ্ধিদীপ্ততা, যুক্তিবাদী, ৰসাল আৰু চিন্তাশীল চেতনা আন গ্ৰন্থসমূহৰ দৰে এই গ্ৰন্থখনতো বিৰাজমান। অনুবাদকেও মূল লেখকৰ এই আটাইখিনি গুণ অক্ষুণ্ণ ৰাখিবলৈ চেষ্টা কৰিছে।

## মূল লেখকৰ পৰিচয়
আঁদ্ৰে মাৰোৱা (১৮৮৫-১৯৬৭) ফৰাচী সাহিত্যৰ এগৰাকী প্ৰথিতযশা লেখক। জীৱনী লেখক আৰু উপন্যাসিক হিচাপে তেখেতে খ্যাতি অৰ্জন কৰিছে। তেখেতে ৰচনা কৰা জীৱনী কেইখনৰ ভিতৰত কবি শ্যেলীৰ জীৱনী এৰিয়েল (১৯২৩) আৰু বাইৰণ (১৯৩০)-এ পাঠক সমাজৰ বিপুল সমাদৰ লাভ কৰিছে। এৰিয়েলৰ অসমীয়া অনুবাদ জ্যোতি প্ৰকাশনে ১৯৯৫ চনত প্ৰকাশ কৰিছিল। প্ৰবন্ধ লেখক হিচাপেও এইগৰাকী লেখক সু-প্ৰসিদ্ধ। তেখেতৰ 'ষ্টাইল' বৃদ্ধিদীপ্ত, যুক্তিবাদী, ৰসাল আৰু চিন্তাশীল- এইকেইটা গুণৰ বাবেই তেখেতৰ প্ৰবন্ধবোৰো উচ্চমানৰ। 
## অনুবাদকৰ পৰিচয়
একাধাৰে সমালোচক, অনুবাদক, অধ্যাপক, গৱেষক আছিল। অসমীয়া অনুবাদ সাহিত্যত তেওঁৰ অৱদান যথেষ্ট। তেওঁ ১৯৫৮ চনত গুৱাহাটী বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ ডিগ্ৰী লাভ কৰে। আৰু তাৰ পাছত গুৱাহাটী বিশ্ববিদ্যালয়ৰ ইংৰাজী বিভাগত প্ৰবক্তা হিচাপে যোগদান কৰে।
## গ্ৰন্থখনত অন্তভূৰ্ক্ত প্ৰবন্ধসমূহ
* ১. প্ৰেম নিবেদনৰ আৰ্ট
* ২. বিবাহ-বন্ধন
* ৩. পাৰিবাৰিক বন্ধন
* ৪. বন্ধুত্বৰ বান্ধোন
* ৫. চিন্তা-ভাবনাৰ কথা
* ৬. কাম কৰাৰ কৌশল
* ৭. নেতৃত্বৰ কথা
* ৮. বুঢ়া হোৱাৰ কলা-কৌশল
* ৯. সুখ লাভৰ উপায়
## গ্নন্থখন সন্দৰ্ভত সমালোচকে আগবঢ়োৱা কিছু বক্তব্য
* আনকো দিব লগা, নিজেও লগত ৰাখিব লগা কিতাপ। সুখী জীৱন-যাপনৰ নিৰ্ভৰযোগ্য সাৰথি। - পাঞ্চ 
* মৰোৱাৰ অনুগ্ৰ, বুদ্ধিদীপ্ত দৰ্শন। - ছানডে টাইম্ছ, লণ্ডন 
* জ্ঞানগৰ্ভী আৰু মনোগ্ৰাহী। - অৰ্জাৰভাৰ 
* প্ৰবন্ধকেইটা পঢ়িলে মৰোৱাৰ প্ৰতি কৃতজ্ঞ নহৈ নোৱাৰি। - দ্য স্পেকটেটাৰ 
* ৰসাল কিন্তু গভীৰ জ্ঞানপূৰ্ণ নীতি বাক্যৰে ভৰপূৰ, বিচক্ষণ আৰু সংবেদনশীল। - পাঞ্চ 
* অকল আমাৰ কালৰ বাবেই নহয়, সৰ্বকালৰ বাবে এই গ্ৰন্থ প্ৰাসংগিক হৈ ৰ'ব। -দ্য স্কেচ্ছ 
## তথ্য উৎস
লুই ই. ব্ৰুচ

**লুই ইউজিন ব্ৰুচ** (; জন্ম: ১০ আগষ্ট ১৯৪৩) এগৰাকী আমেৰিকান ৰসায়নবিদ। তেওঁ বৰ্তমান কলম্বিয়া বিশ্ববিদ্যালয়ৰ চেমুৱেল লেথাম মিচেল আসনৰ ৰসায়ন বিজ্ঞানৰ অধ্যাপক। তেওঁ কোৱাণ্টাম ডট নামেৰে জনাজাত কলয়ডেল অৰ্ধপৰিবাহী নেন'স্ফটিকৰ সহ-আৱিষ্কাৰক। ২০২৩ চনত তেওঁ এই আৱিষ্কাৰৰ বাবে এলেক্সি একিম'ভ আৰু মুঞ্জী বাৱেণ্ডিৰ সৈতে যুটীয়াভাৱে ৰসায়ন বিজ্ঞানৰ নোবেল বঁটা লাভ কৰে। 

## প্ৰাৰম্ভিক জীৱন আৰু শিক্ষা
১৯৪৩ চনত আমেৰিকাৰ অহাইঅ’ৰ ক্লিভলেণ্ডত লুই ইউজিন ব্ৰুচৰ জন্ম হৈছিল। কানছাছৰ ৰ'লেণ্ড পাৰ্কত হাইস্কুলীয়া শিক্ষা গ্ৰহণৰ সময়ত তেওঁৰ ৰসায়ন বিজ্ঞান আৰু পদাৰ্থ বিজ্ঞানৰ প্ৰতি আগ্ৰহ জন্মিছিল।

১৯৬১ চনত নেভাল ৰিজাৰ্ভ অফিচাৰ্ছ ট্ৰেইনিং কৰ্পছ (এন আৰ অ’ টি চি) কলেজৰ বৃত্তিৰে ৰাইচ বিশ্ববিদ্যালয়ত ভৰ্তি হয়। তেওঁ মিডশ্বিপমেন হিচাপে সাগৰত এন আৰ অ’ টি চিৰ কাৰ্য্যকলাপত অংশগ্ৰহণ কৰিবলগীয়া হয়। ১৯৬৫ চনত তেওঁ ৰাইচ বিশ্ববিদ্যালয়ৰ পৰা ৰাসায়নিক পদাৰ্থ বিজ্ঞানত বিএছ ডিগ্ৰী লাভ কৰে আৰু তাৰ পিছত তেওঁ ডক্টৰেট ডিগ্ৰীৰ গৱেষণাৰ বাবে কলম্বিয়া বিশ্ববিদ্যালয়লৈ  যায়। তেওঁৰ গৱেষণা পত্ৰৰ বাবে তেওঁ ৰিচাৰ্ড বেৰ্শনৰ তত্বাৱধানত ছডিয়াম আয়'ডাইড বাষ্পৰ আলোকবিভাজনৰ গৱেষণা কৰিছিল। পি এইচ ডি লাভ কৰাৰ পিছত ১৯৬৯ চনত ব্ৰুচে নৌসেনালৈ লেফটেনেণ্ট হিচাপে উভতি আহে আৰু ৱাশ্বিংটন ডি.চি.ৰ আমেৰিকাৰ নৌসেনাৰ গৱেষণা পৰীক্ষাগাৰত লিন মিং-চাঙৰ সহযোগত বৈজ্ঞানিক কৰ্মচাৰী বিষয়া হিচাপে কৰ্মজীৱন কৰে।

বেৰ্শনৰ পৰামৰ্শ অনুসৰি ব্ৰুছে নৌসেনা স্থায়ীভাৱে এৰি ১৯৭৩ চনত এ টি এণ্ড টি বেল লেবৰেটৰীত যোগদান কৰে আৰু তাত তেওঁ কোৱাণ্টাম ডটৰ আৱিষ্কাৰ সম্পৰ্কীয় গৱেষণা আৰম্ভ কৰে। ১৯৯৬ চনত ব্ৰুছে বেল লেবছ এৰি কলম্বিয়া বিশ্ববিদ্যালয়ৰ ৰসায়ন বিজ্ঞান বিভাগত অধ্যাপক হিচাপে যোগদান কৰে।

## তথ্য উৎস
আদি দশম

**আদি দশম** বা **আদ্য দশম** বা জনপ্ৰিয়ভাৱে **দশম** পুথিখন শংকৰদেৱ বিৰচিত এখন ধৰ্মীয় পুথি। ভাগৱতৰ দশম স্কন্ধৰ অসমীয়া ভাৱানুবাদ এই “আদি দশম’’ গ্ৰন্থ।
## বৰ্ণনা
শংকৰদেৱে ভাগৱতৰ দশম স্কন্ধৰ আদি ভাগৰ পৰা ক’তো বঢ়া, ক’তো টুটা কৰি অসমীয়া ভাষাত আদি দশম ৰচনা কৰিছিল মূলৰ সম্পূৰ্ণ স্কন্ধ অনুবাদ নকৰি মাত্ৰ আদি খণ্ডহে কৰা বাবে ইয়াক “আদি দশম’’ বোলা হয়৷ ভাগৱতৰ মূল দশম স্কন্ধৰ আদ্য, মধ্য আৰু শেষ দশম বুলি তিনিটা ভাগ আছে৷ ভাগৱতৰ দশম স্কন্ধৰ আদিছোৱাত ভগৱান শ্ৰীকৃষ্ণৰ শিশু আৰু কিশোৰ অৱস্থাৰ বিভিন্ন লীলা বৰ্ণনা কৰা হৈছে৷ আদি দশমত মূল ভাগৱতৰ দশম স্কন্ধৰ ১ৰ পৰা ৪৭নং অধ্যায়লৈ প্ৰতিটো অধ্যায়ক চুটি বা দীঘল কৰি, বিষয়বস্তু ক’তো অকণো বাদ নিদিয়াকৈ শংকৰদেৱে ৰচনা কৰিছে৷

এই পুথিখনি সাঁচিপাতত ৰচনা কৰা আৰু ইয়াত ২৫২ খনি ৰঙীন চিত্ৰ আছে৷ চিত্ৰ আৰু পদসমূহ ১৬ শতিকাত ৰচিত বুলি পুথিখনতে উল্লেখ আছে৷ পুথিখনত অংকিত কৰা চিত্ৰসমূহত নদ-নদী৷ গিৰিমালা, সৰোবৰ, অসমৰ নানা-প্ৰকাৰৰ বাদ্য-যন্ত্ৰ, নৃত্য-ভংগীমাত থকা বিভিন্ন চৰিত্ৰ, কালিয়দমন, ৰাসলীলা, বস্ত্ৰ হৰণ, গোৱৰ্ধন হৰণ, শংখচূড় বধ, নাৰদৰ আগমন, কংস, অপ্সৰা-গন্ধৰ্বৰ নৃত্য, বসুদেৱ দৈৱকীৰ বন্ধন মোচন, বিপ্ৰপুত্ৰ আনয়ন আদি কাহিনী বৰ্ণিত কৰা হৈছে৷ পুথিখনৰ আদিতেই শূকমুনি আৰু ৰজা পৰীক্ষিতক ভাগৱত পাঠ কৰা মুনিৰ সম্মুখত কৰযোৰে মাটিত বহি ভাগৱত শুনি থকা পৰীক্ষিতক অংকন কৰা হৈছে৷

## তথ্য সূত্ৰ

শ্ৰেণী:শংকৰদেৱৰ সাহিত্য
শ্ৰেণী:অসমীয়া গ্ৰন্থ
শ্ৰেণী:ধৰ্ম গ্ৰন্থ
ভৌগলিক স্বীকৃতি বা জি আই টেগ লাভ কৰা অসমৰ সম্পদসমূহ

## তথ্যসূত্ৰ

শ্ৰেণী:অসম
শ্ৰেণী:অসম সম্পৰ্কীয় তালিকা
শ্ৰেণী:ভৌগোলিক অঞ্চল
পায়ল কাপাদিয়া

**পায়ল কাপাদিয়া** (; জন্ম: ১৯৮৬) এগৰাকী ভাৰতীয় চলচ্চিত্ৰ নিৰ্মাতা। ২০২১ চনৰ কান চলচ্চিত্ৰ মহোৎসৱত তেওঁ ''এ নাইট অৱ ন'ইং নথিং'' ছবিৰ বাবে শ্ৰেষ্ঠ তথ্যচিত্ৰৰ গোল্ডেন আই বঁটা লাভ কৰে ২০১৭ চনত তেওঁৰ চুটি ছবি আফটাৰনুন ক্লাউডছ আছিল ৭০ সংখ্যক কান চলচ্চিত্ৰ মহোৎসৱৰ বাবে নিৰ্বাচিত একমাত্ৰ ভাৰতীয় ছবি। ২০২৪ চনত তেওঁ কান চলচ্চিত্ৰ মহোৎসৱত অল উই ইমাজিন এজ লাইটৰ বাবে গ্ৰেণ্ড প্ৰিক্স লাভ কৰে।
### জীৱনী
১৯৮৬ চনত মুম্বাইত চিত্ৰকৰ আৰু ভিডিঅ' শিল্পী নলিনী মালানীৰ ঘৰত জন্মগ্ৰহণ কৰা কাপাদিয়াই অন্ধ্ৰ প্ৰদেশৰ এখন বৰ্ডিং স্কুল ঋষি ভেলী স্কুললৈ যায়। ইয়াত স্কুলৰ চলচ্চিত্ৰ ক্লাবৰ সদস্য ৰূপে ঋত্বিক ঘটক আৰু আন্দ্ৰেই টাৰ্কভস্কিৰ দৰে অগ্ৰণী চলচ্চিত্ৰ নিৰ্মাতাৰ সৈতে তেওঁৰ প্ৰথম পৰিচয় ঘটিছিল। তেওঁ মুম্বাইৰ ছেইণ্ট জেভিয়াৰ কলেজত অধ্যয়ন কৰে আৰু মুম্বাইৰ ছফিয়া কলেজৰ পৰা এবছৰীয়া স্নাতকোত্তৰ ডিগ্ৰী লাভ কৰে। তাৰ পিছত তেওঁ ২০১২ চনত দ্বিতীয় প্ৰচেষ্টাত নিৰ্বাচিত হৈ ভাৰতীয় চলচ্চিত্ৰ আৰু টেলিভিছন ইনষ্টিটিউটত চলচ্চিত্ৰ পৰিচালনাৰ শিক্ষা গ্ৰহণ কৰে।

### চলচ্চিত্ৰ জীৱন

### তথ্যসূত্ৰ

শ্ৰেণী:জীৱিত ব্যক্তি
শ্ৰেণী: ভাৰতীয় পৰিচালক
শ্ৰেণী:তথ্যচিত্ৰ নিৰ্মাতা
শ্ৰেণী:ভাৰতীয় মহিলা পৰিচালক
শ্ৰেণী:চলচ্চিত্ৰ পৰিচালক
শ্ৰেণী:চলচ্চিত্ৰৰ সৈতে জড়িত ব্যক্তি
## বাহ্যিক সংযোগ
*